MARKUS 


Yohanes Pansarani nongolukoni i 
Yesus 
1 : 1-8 

(Mat. 3:1-12; Luk. 3:1-18; Yoh. 1:19-28) 

I Tundunan kani'i mangle ana’i Lele 
Pore ni Yesus Kristus, men 
Anakna Alaata'ala. 2 Tumbena lele 
iya'a koimo ia tulis i nabii Yesaya na 
kitapna mbaripi, taena, w< Yaku' boo 
momosuu 1 sa'angu* mian mongolu- 
koni i koo. Mian iya'a boo monto- 
ropoti salaan/ 3 Boo isian sa'angu' 
mian na padang gurun men mang- 
kakaroTcon ka* mambantilkon, 
taena, Totobo'imo a salan bona 
Tumpu, ka 1 loosi a bo salanna.’" 

4 Koi men ia tulis i Yesaya, 
ya'amo uga* a tatakana i Yohanes 
Pansarani. la dumodongo na 
padang gurun, ka' nomosuu' mian, 
taena, "Pombolii na wawaumuu men 
sala* ka’ basarani kada' daa ampu- 
nionna Alaata'ala a wawaumuu men 
sala'." ^Biai* a mian na lipu* Yudea 
tia wiwi'na mian na kota' Yerusalem 
notaka na ko'ona. Raaya'a nangaku 
wawauna men sala', ka* ia sarani i 
Yohanes na weerkauna men ngaa- 
nion Yordan. 

6 Pakean ni Yohanes Pansarani 
tongko' wuluna unta niwawau, ka' 
baanna, anit. Kakaanna katumbang 
tia gurana wani\ 

'Koi kani'imari a men ia 
bantilkon i Yohanes mian, taena, 
"Moko daa i yaku' boo taka i ia men 
dauga' labi i yaku' a kuasana. 
Dumudungku' mangalakai lui'na 


sapatonapo, # sianta momoko i 
yaku*. 8 Ai yaku* mansarani i kuu tia 
weer, kasee ai ia boo mansarani i 
kuu tia Alus Molinas." 

1:2: Mai. 3:1 1:3: Yes. 40:3 1:6: 2Raj. 1:8 

Yesus ia sarani i Yohanes 
Pansarani 
1 : 9-11 

(Mat. 3:13-17; Luk. 3:21-22) 

^empona iya'a, i Yesus 
nde'emari Nasaret na lipu' Galilea, 
notaka ni Yohanes. Ai Yesus ia 
sarani i Yohanes na weerkauna 
Yordan. 10 Sarataa no'urauar na 
weer i Yesus, ia’ nimiile 1 langit 
nokobongkatian, ka 1 Alus Molinas 
koi marampatii nalawu na wakana. 
n Kasi nokamporongoran a wurung- 
na Alaata'ala ndara'amari na sum- 
gaa, taena, "Koomo a Anak men 
kolrngulcu ka 1 men daa kokana' na 
noangku." 

1:11: Kej. 22:2, Mzm. 2:7, Yes. 42:1, 

Mat 3:17, 12:18, Mrk. 9:7, Luk. 3:22 

Yesus ia sobai Ibiliis na padang 
gurun 
1 : 12-13 

(Mat. 4:1-11; Luk. 4:1-13) 

12 Noko daa iya'a, Alus Molinas 
nangawawamo i Yesus na padang 
gurun. 13 Ai Yesus dongo-dongo 
patompulo* ilio na padang gurun ka' 
ia sobai Ibiliis. Ia na tanga-tanga'na 
ayop malela', kasee malaa'ikatna 
Alaata'ala mansambai i ia. 


1:7 sapatonapo: dudusna sapato men maripi koi sandaal'kasee isian lui'na. 

Yesus notaka na Galilea ka' 
nengelele'kon Lele Pore 
1 : 14-20 

(Mat. 4:12-22; Luk. 4:14-15, 5:1-11) 


14 Noko daa i Yohanes nirakop 
ka' nitarungku, taka i Yesus na 
Galilea ka' mengelelekon Lele Pore 
men na Alaata'ala, 15 taena, "Tem- 
ponamo. Batomundo'anna Alaata'- 
ala karani'mo. Boliimo a wawau- 
muu men sala' ka' parasayamo na 
Lele Pore! M 

16 Tempona i Yesus nomae' 
noso'ole na danau Galilea, ia 
nimiile' i Simon tii Andreas moto- 


utus. Raaya'a pintanga' muntuong 
puka* na danau, gause limangna i 
raaya'a mumuka' susum. 17 Ai Yesus 
norobu na ko'ona i raaya'a, taena, 
"Mai i kuu, lolo* i yaku*, kada' boo 
poposidaonku pumuka' mian." 
™Liuliu ia parerei i raaya'a puka'na 
ka* nongololo' i Yesus. 

19 Ndeendee'e ia nimiile'mo anak 
ni Zebedeus, ai Yakobus tii 
Yohanes moto'utus, kaekae' monto- 
tobo'i puka'na na lalomna duangan. 
20 Ka' ia leelo* i Yesus i raaya'a. 
Raaya'a uga' liuliu namarerei 
tamana tia mian men ia tamboi i 
raaya'a balimang na duangan, kasi 
nomae' nongololo' i Yesus. 

1:15: Mat. 3:2 


Yesus numbuse'i meena men 
mangalampingi mian 
1 : 21-28 

(Luk. 4:31-37) 

21 Noko daa koiya'a, ari Yesus 
notakamo na kota Kapernaum. Na 
ilio Sabat, ai Yesus ninsoop na 
laigan ba'ibadatan ka* nimisiso' 
mian. 22 Mian i raaya'a men nongo- 


rongor pisiso' ni Yesus nosamba', 
gause ai ia mimisiso' mian koi se* 
inti'ionna tuu' a upa men siso'- 
kononna, ka' pimisiso'na poosasala' 
tia na wawa ukum Torat. 

23 Tempona iya'a, na lalomna 
laigan ba'ibadatan, isian sa'angu* 
mian men ia lampingi meena. Mian 
iya'a nangkakaro', taena, ^'Oo 
Yesus samba Nasaret, aupa a 
urusanmuu tii kai? Ai koo taka bo 
minsilaka'i i kai? Inti'ionku se' i ime 
i koo: Koo men Molinas ndara'- 
amari na Alaata'ala." ^Kasee ai 
Yesus nomotongkodi* meena iya'a, 
taena, "Rokot, ka' uar na wakana 
mian kanono'!" ^Meena iya'a 
ningirimpa-rimpa'konmo mian men 
ia lampingi, ka' nangkakaro', kasi 
no'umuar. 27 Wiwi'na mian men 
nimiile' nosamba', tamban i raaya'a 
nopootundunii, taena, "Se 1 , aupa inta 
ini'i? Sa'angu' pisiso' u'uru, ka* ia 
batundun koi se 1 inti'ionna tuu' a upa 
men siso'kononna. Meenapo paren- 
taonna. ka' raaya'a momorongori i 
ia." ^Liuliu notolele a wawau ni 
Yesus longko-longkop tano' na 
Galilea. 

1:22: Mat. 7:28-29 

Yesus nengelesi'i monian ni Simon 
tia mian biai* 

1 : 29-34 

(Mat. 8:14-17; Luk. 4:38-41) 

29 Tonguar na laigan ba'ibadatan 
iya'a, an Yesus nomae'mo na laigan 
ni Simon tii Andreas. Ai Yakobus 
tii Yohanes nomae' uga'. -^Monian 
ni Simon men wiwine toko-tokol 
mabarang, mapanas a wakana. 
Mian na laigan iya'a liuliu nam- 
bantilkon i Yesus. 31 Ia nomae'mo 

na tokolanna wiwine iya'a, 
ningintoni limana ka* nanga- 
wangonkon. Wiwine iya'a liuliu 
nalesi*. Noko da& wiwine iya'a 
nangalabotimo i raaya'a. 

3 n3untumalom^ # niwawamo ni 
Yesus a wiwina mian men 
mabarang tia mian men ia lamping! 
meena. 33 Wiwi'na mian na kota 
iya'a nobarimpung na aropna laigan 
men isian i Yesus. ^Ia nengelesi 1 - 
imo mian biai', men biai' kaliangan a 
nggeona. Ka 1 ia uga 1 numbuse'i 
meena biai 1 . Ai Yesus sian namatai 
meena i raaya'a bisara,* gause 
raaya'a ninginti'imo i ia. 

Yesus nimisiso* mian longko- 
longkop Galilea 
1 : 35-39 
(Luk. 4:42-44) 

^Ma'ulo-ulop tuu', ilio dauga' 
pintun^, Yesus nowangonmo ka' ( 
nomae T na liwana kota. Ia nomae' 
na tampat men oloa a mian ka 
nobarado'a inda'aa. ^Kasee ai 
Simon tia samba-sambana nansarak 
i ia. 37 Ia rumpakimo i raaya'a, 
raaya'a nuntundun, taena, "Wiwi'na 
mian mansarak i kuu." ^Kasee 
taena i Yesus, "Mai, kita rae* na 
tampat sanggiran, na kota men 
beebeel kaniaale'e, kada' inda'aa 
uga 1 ai yaku' montolelekon Lele 
Pore, gause i yaku' notaka bo mon- 
tolelekon Lele Pore." 39 Kasi nomae' 


i raaya'a longko-longkop Galilea. Ia 
nontolelekon Lele Pore na laigan 
ba'ibadatan, ka' mumbuse'i meena 
men nangalampingi mian. 

1:39: Mat. 4:23, 9:35 

Yesus nengelesi'i sa'angu' mian men 
kustaon 
1 : 40-45 

(Mat. 8:1-4; Luk. 5:12-16) 

4(> Tempo iya'a, isian sa'angu* mian 
kustaon* notaka ni Yesus, ka' 
notumutumba* na aropna. Ia 
nama'ase' paratulungan ni Yesus, 
taena, "Kalu ai kuu mo'uus, ai kuu 
mamaka'ala mengelesi'i i yaku'." 
41 Tongkibit a noa ni Yesus nolingu'. 
la soorkon a limana nongkoyong 
mian iya'a, ka* nobatundun, taena, 
"Daa, yaku' mo'uus; palesi'mo i koo." 
42 Tempo iya'a uga', pa'anu a kustana 
mian iya'a. la liuliu nalesi'. 43 Liuliu 
i Yesus nomosuu* mian iya'a nomae' 
na Imamna Yahudi, tia nompopo'- 
inau', taena, ^"Imama-toon pore- 
pore; alia i koo mambantilkon upa- 
upa men yaku* wawau kani'i na mian 
sanggiran, kasee rae' pipiileTcon a 
wakaam na Imam, ka 1 soorkon a upa 
pantarai men nalesi'aan, koi men ia 
parentakon i Musa na ukum Torat, 
kada' manasa na mian se' i koo daa 
nalesi'mo." 45 Kasee mian iya'a 
nomae* nuntundun upa men nosida 
na wakana ka* nontolelekon na mian 


1:32 guntumalom: Aturanna a gam a Yahudi, tiodaa sopok a ilio na llio Sabat, Icasi 
i raaya'a sida balimang soosoodo. 

1:34 slan namatai meena 1 raaya'a blsara: Paraluu ni Yesus nongkokundakon meena 
iya'a dako' i raaya'a mangaani i ia ka' noa na mian biai' sida kosinga (piilc* uga 1 3:12). 

1 :40 mian kustaon: Koi aturanna agama Yahudi, panakit kusta minsidakon mianna sian 
sida muntunde 1 Alaata’ala na laigan baibadatan. 

biai'. Noko daa koiya'a, ai Yesus 

sianxno ningkakateda minsoop na 

kota. Ia somo na liwana kota, na 

tampat men sianta mianna; mau 

koiya'a, mian na sanda-sanda' 

lembo' dauga' sataka-taka na ko'ona. 
1:44: Im. 14:t-32 

Yesus nipoposala 1 gause i ia 
nangampuni kasala'anna mian 
2 : 1-12 

(Mat. 9:1-8; Luk. 5:17-26) 

Porusmo bangar pii ilio, ai Yesus 
notaka na Kapemaum soosoodo. 
Tolele a tundunan, se' na laigan 
isian i ia. 2 Mbaka' notakamo a mian 
biai' moruuruut, tamban na laigan 
sianmo pinsisipan, mau na 
soopanpo, nobootmo. Pintanga' i ia 
muntundunkon wurungna Alaata'ala 
na ko'ona i raaya'a, 3 isian mian 
toropii ira notaka ni Yesus 
nangawawa sa'angu' mian repo'; 
mian repo* iya'a ni'uer paat mian. 
4 Kasee i raaya'a sian nomoko 
nangawawa ni Yesus gause mian 
indo'o biai' tuu\ Raaya'a somo 
nantataki atop malempat intu'intu i 
Yesus. Noko daa nitataki, ia ululmo 
i raaya'a a mian repo' iya'a tia 
ueranna. 5 Ia piile* i Yesus se* i 
raaya’a mamarasaya i ia, mbaka* ia 
nobatundunmo na mian repo' iya'a, 
taena, "Oo anakku, kasala'aan daa 
yaku' ampunimo!" 

6 Kasee indo'o isian uga' wawa 
ukum Tor at toropii ira poto'oruang. 
Taena noana i raaya’a, 7 "Kadai a 
mian kaya'a se' bisara koiya'a? 
Wawauna koi se' i ia a Alaata'ala. 
Tongko' Alaata'ala suungna a men 
sida mangampuni' kasala’an." 

8 Liuliu ia inti’i i Yesus a 


pikiranna wawa ukum Torat. Yesus 
nobisara na ko'ona i raaya'a, taena, 
"Kadai se' koiya'a na noamuu? 
9 Aupa a men gampangna, mangaan 
na mian repo' kanii, 'Kasala'aan daa 
yaku' ampunimo/ kabai mangaan, 
'Wangonmo, leengket a ueraan ka* 
tumpang?’ 10 Kasee koini'i pipiile'- 
kononku na ko'omuu se' ai yaku', 
Anak Manusia, sida mangampuni 
kasala'anna mian na dunia.” Kasi i 
Yesus norobu na mian repo* iya'a, 
taena, n "Porongori a wurungku: 
wangon, ala a ueraan ka' ule’konmo 
na laigaan!" 12 Mian iya'a nowa- 
ngonmo, liuliu nangala ueranna na 
aropna mian biai' ka* no'umuar. 
Mbaka' i raaya'a wiwi'na nosamba', 
kasi ninsindua Alaata'ala. Ka* taena 
i raaya'a, "Upa men pore koi kani’i 
baasi kita piile'!’' 

Yesus nipoposala' gause i ia 
nokumaan tia mian ba'idek a 
gau'na 
2 : 13-17 

(Mat. 9:9-13; Luk. 5:27-32) 

13 Noko daa iya'a, ai Yesus 
nomae'mo soosoodo na soripi’na 
danau. Biai' a mian notaka na ko'- 
ona, ka' ia pisiso* i Yesus i raaya'a. 
14 Rae-rae* i Yesus indo'o, ia nimiile' 
sa'angu* mian, ai Lewi a ngaanna, 
men anak ni Alfeus; ia oru-oruang 
na laigan pobayaran padak. Yesus 
nangange i Lewi, taena, "Mai, kada’ 
bo muritku." Mbaka' nokume- 
kerermo i Lewi, kasi nongololo' i ia. 

15 Noko daa iya f a, ai Yesus tia 
muritna nokumaanmo na laigan ni 
Lewi. Biai* a papa'ase' padak tia 
mian ba'idek a gau'na kumaan 

singka-singkat tari Yesus, gause: biai' 
a mian men koiiya'a mongololo' i 
Yesus. 16 Tempo wawa ukum Torat 
men mian Parisi nimiile* se* ai Yesus 
kumaan tia papa'ase 1 padak ka* mian 
men ba'idek a gauna i raaya'a, 
raaya'a nobatundunmo na murit ni 
Yesus, taena, "Kadai i ia se kumaan 
singka-singkat tia papa'ase 1 padak 
ka' mian men ba'idek a gau'na?" 

17 Ia toorongor i Yesus i raaya'a^ 
kasi nobapopiala, taena, "Taasi 
mian men malesi' a paraluu sando^ 
kasee mian men manggeo; yaku 
taka taasi' boo mengeleelo* mian 
maloos, kasee boo mengeleelo' mian 
ba'idek a gauna kada 1 mongololo' i 
yaku." 

Pisiso* ni Yesus sian pookakana 1 tia 
pisiso'na mian men olukon 
2 : 18-22 

(Mat. 9:14-17; Luk. 5:3309) 

18 Isian sa'angu' tempo murit ni 
Yohanes toropii ira ka mian Parisi 
toropii ira pintan^a' apata, notaka a 
mian pii ira . ka nobatundun ni 
Yesus, taena, "Kadai a murit ni 
Yohanes tia muritna mian Parisi 
ba'apata, kasee muritmuu sian?" 

simbat i Yesus tia popiala, 
taena, "Sida a sawe 1 na moro'one 
ba'apata na posuo'anna see suo' 
moro'one iya a dauga' indo'o tii 
raaya'a? Kalu suo' moro'one dauga' 
indo'o tii raaya'a. sabole sianta 
ba'apata i raayaa. “Kasee boo taka 
tempona suo moro one iya a 
rensakonon na ko'ona i raaya'a, 
nono'si ka'^ ba'apata i raaya'a. 

21 Sian sa'angu ipo mian mantam- 
palkon sangkeap toik u'uru na 


bokukum men 'manau', gause kalu 
koiya'a, toik pantampal iya'a men 
u'uru kumomput ka memberak 
bokukum manau', mbaka* kaekae* 
balaki' a berakna. 22 Koiya'a uga', 
sian sa'anguipo mian mingisiikon 
anggur men u'uru na lalomna 
isiikonan anggur men manau' men 
moninitmo. Kalu moninitmo, ang- 
gur iya'a memberak isiikonanna 
anggur iya'a, mbaka' anggur tia 
isiikonanna, rua-rua'na kolalaisian. 
Kasee anggur men u'uru tiodaa isii- 
konon na isiikonan men u'uru uga'." 

Yesus ia poposala' mian Parisi 
gause wawauna na ilio Sabat 
2:23 - 3:6 

(Mat. 12:1-14; Luk. 6:1-11) 

^Na sa'angu' ilio Sabat, ari Yesus 
nosumalan na ale'na gandum. 
Pintanga' potorae’ i raaya'a, muritna 
numpupu koengna gandum. ^Mba- 
ka 1 mian Parisi nuntundun ni Yesus, 
taena, "Pule 1 ! Kadai i raaya'a se' 
mangawawau upa men sian pata- 
laion na ilio Sabat?" 

^Ia simbat i Yesus na ko'ona i 
raaya'a, taena, "Sianpo kuu basa a 
upa men ia wawau i Daud tia lolo'na 
tempona i raaya'a nololu? 26 Ia 
ninsoop na laiganna Alaata'ala ka' 
nitarai nangkaan roti men 
nirookonmo bona Alaata'ala. Tem- 
pona iya'a i Abyatar a imam balaki'. 
Kalu mongololo' na Torat, tongko* 
imam-imam a men sida mangkaan 
roti iya'a. Kasee i Daud nangkaan 
tamban nantarai gngii' lolo'na." 

27 Kasi i Yesus nobisara na ko'ona 
i raaya'a, taena, "Ilio Sabat niwawau 
kada' bo puntulung mian, ka' 
taasi'po mian nivvawau kada' bo 

repaion na ilio Sabat. ^Yaku' uga', 
Anak Manusia, a Pinginti'i na ilio 
Sabat." 

3 Noko daa koiya'a, ai Yesus 
ninsoopmo soosoodo na laigan 
ba'ibadatan. Isian indo'o sa'angu' 
mian men pate a limana sambotak. 
2 Isian uga' mian toropii ira 
manganasai i Yesus, too-too i ia 
menjplesi'i mian iya'a na ilio Sabat, 
kada pompoposala'anna i raaya'a i 
Yesus. 3 Ai Yesus nobisara na mian 
men pate a limana sambotak iya'a, 
taena, "Mai, kekerer na tanga'l" 
4 Noko daa, ai Yesus nobisaramo na 
mian i raaya'a, taena, "Aupa a men 
patalaion na ilio Sabat, mangawa- 
wau pore kabai mangawawau 
ba'idek, momotuo'i mian kabai 
mampapatei mian?" Kasee i raaya'a 
tongko 1 potorokot. 

^Ia nasiongo'konmo kotabinga- 
lanna i raaya'a, ka' ia noraaso*. Ia 
nantangak tiku-tikum na ko'ona i 
raaya'a, kasi nobisara na mian iya'a, 
taena, "Soorkon a limaam!" Uga ia 
soorkonmo,, mbaka* na'anumo a 
limana iya a. 6 Kasi no'umuar na 
laigan ba'ibadatan a mian Parisi 
toropii ira ka‘ nobasangada tia 
winawa ni Herodes toropii ira boo 
mampapatei i Yesus. 

2:23: Ul. 23:25 2:26: Im. 24:29 
2:25-26: iSam. 21:1-6 


Yesus ia lolo* mian bial' 

3 : 7-12 

7 Noko daa koiya'a, ai Yesus tia 

muritna nomae'mo nobalimba' na 

danau. Biai' a mian na lipu* Galilea 

nongololo* i ia. Isian uga' men 


nda'amari lipu' Yudea^ 7 8 * nda'amari 
kota Yerusalem, ndaamari lipu* 
Idumea, nde'emari sambotakna 
weerkauna Yordan, ka* ndaamari 
tano' Tirus tia Sidon. Biai* a mian 
notaka na ko'ona, gause i raaya'a 
nongorongor wiwi'na upa men ia 
wawau i Yesus. 

9 Mian biai' tuu\ Ai Yesus somo 
nomosuu' muritna montoropoti 
duangan sa'angu* bo ko'ona, dako 
laat ko'ipit na mian i ia. 10 Wiwi , na 
mian men ia kana' nggeo, popeepeet 
mae' na ko'ona boo monsingkom # i 
Yesus, gause i ia nengelesi’i mian 
biai*. 

^Mian men ia lampingi meena, 
sinampang mimiile' i Yesus, tonsu- 
ngol na aropna, ka mangkakaro', 
taena, "Koomo inono* mba'a a men 
Anakna Alaata'ala." 12 Kasee i 
Yesus nongkokundakon tuu* meena 
i raaya'a dako' mambantilkon se* ai 
ime i ia. 

3:9-10: Mrk. 4:i, Luk. 5:1-3 

Yesus nengeleelo 1 sompulo' rua' 
muritna 
3 : 13-19 

(Mat. 10:1-4; Luk. 6:12-16) 

13 Noko daa iya'a, nolumoponmo i 
Yesus mbaara’a buu'na. Ia 
nengeleelo' toropii mian men koki- 
ra’na ka' mian i raaya'a uga' 
notakanio na ko'ona. 14 Ia nungu- 
ruruki sompulo' rua' mian boo 
mongololo' i ia, ka* boo posuu'onna 
kada* mambantilkon Lele Pore, 
15 ka' ia tarai kuasa boo pumbuse'i 
meena. 16 Sompulo' rua* mian men 
ia patuk iya'a, ya'amo, ai Simon, 
men ia ngaani i Yesus, ai 


3:10 monslngkom: aralina koikoimo tia mongkoyong na Pokobondolong. 

Petrus, 17 ka' i Yakobus tia utusna ai 
Yohanes, rua-rua* irana iya'a anak ni 
Zebedeus, ka* rua-rua'na ia ngaani i 
Yesus Boanerges, men aratina, 
anakna kokurung. 18 Men sanggi- 
ran, ai Andreas, Pilipus, Bartolo- 
meus, Matius, Tomas, Yakobus, 
anak ni Alpeus, Tadeus, Simon men 
Zelot, 19 ka* ai Yudas Iskariot, men 
komburi'na nongorookon i Yesus na 
musuna. 

Yesus mungurungku'i Iblliis 
3:20-30 

(Mat 12:22-32; Luk. 11:14-23, 12:10) 

20 Noko daa iya'a, ari Yesus 
ninsoopmo na laigan sangkau. Ka' 
notaka a mian biai' ningiriwuti i 
raaya'a tamban nokumaanpo, sian- 
mo ia sida i raaya'a. 21 Ia rongor 
poto'utusanna a wawauna i Yesus se' 
koiya'a, taka i raaya'a bo mondolo' i 
Yesus, gause taena i raaya'a, i Yesus 
sianmo matotong. 

22 Ka‘ wawa ukum Torat men 
notaka nda'amari Yerusalem noba- 
tundun, taena, "Ai Yesus ia 
lampingimo Beelzebul, men tomun- 
do'na meena." Taena uga', "Ai 
Yesus mumbuse'i meena men 
mangalampmgi mian tia ukumaatna 
tomundo 3 na meena." 

23 Ai Yesus nengeleelo' wawa 
ukum Torat iya'a, kasi nobat undun 
na ko'ona i raaya'a see tia popiala, 
taena, "Koi'upa a Ibiliis ka* 
mumbuse'i Ibiliis? ^Kalu sa'angu* 
batomundo'an sian mosa'angu', 
batomundo'an iya'a sian bakitaan, 
^ka' kalu sa'angu' suo' pookakaresa, 
suo* iya'a sian bakitaan. ^Koiya'a 
uga', kalu Ibiliis poopapate 
simbaya'na, ka' ko'obo-obos a 


bafomundo'anna, batomundo'anna 
sianmo bakitaan, mbaka' takamo a 
kosilaka'anna. 

27 Kasee tuutuu'na, sian sa'angu'- 
ipo mian men momoko miminsoopi 
Iaiganna mian men bukuan ka' 
mangarampasi kupangna, kalu sian 
punguonna kutung a mian bukuan 
iya'a. Tiodaa koiya'a, kasi daa sida 
rampasion a kupangna. 

^Imamat a wurungku kani'imari: 
Tuutuu'na, wiwi'na kasala'anna mian 
sida ampunionna Alaata'ala, mau 
wurung men mingideki. ^Kasee 
kalu sa'angu' mian mingideki Alus 
Molinas, ia sian sida ampunion 
pataka manau', gause mian iya'a 
nangawawaumo sala' men sidutu." 

^Koiya'a nambantili ni Yesus 
wawa ukum Torat* iya'a, gause i 
raaya'a nangaani i Yesus ia iampingi 
meena. 

3:22: Mat. 9:34, 10:25 3:29: Luk. 12:10 

Yesus ia leelo' poto'utusna 
3:31-35 

(Mat. 12:46-50; Luk. 8:19-21) 

31 Mbaka' notakamo a sinana tia 
utus ni Yesus. Poto-potokerer i 
raaya'a na liwana, raaya'a nomo- 
suu'mo mian mengeleelo' i Yesus. 
32 Isian mian biai' no'umoruang 
nintikumi i Yesus. Mian i raaya'a 
nobatundun na ko'ona i Yesus, 
taena, "Piile', sinaam ti utuus 
moraale'e na liwana, mamparipari 
ka' momootuungi i kuu." 

33 Taena i Yesus na ko'ona i 
raaya'a, "I me a sinangku ka* ime a 
utusku?" ^Ia nimiile' giigii' mian 
men no'umoruang tiku-tikura i ia 
kasi nobisara taena, "Raani'imo a 



8 


MARKUS 3,4 


sinangku tia utusku! ^Ime-ime a 
mangawawau po'uusna Alaata'ala, ia 
a utusku tia sinangku." 

Popiala na sa'angu 1 po'ale* 
4:1-12 

(Mat. 13:147; Luk. 8:4-10) 

4 Na sa'angu 1 tempo, ai Yesus 
nimisiso' mian soosoodo na 
soripi'na danau. Mbaka* notakamo 
a mian biai' tuu' ningiriwuti i ia, 
mbali* i ia somo nolumakit na 
sa'angu 1 duangan men labu-labu, ka 1 
no'umoruang indo'o. Mian biai' 
iya'a, wiwi'na na tano* na soripi'na 
danau. 2 Ka* ai ia nimisiso'kon biai* 
kaliangan tia popiala na ko'ona i 
raaya'a. 

Koi kani'i a pisiso'na, taena, 
3 "Porongori ini'imari! Isian sa'angu 1 
po'ale* mae* kumambur na ale*. 4 Na 
tempo i ia nangkambur, wine* 
sanggiran notongkela na soripi'na 
salan, kasi notaka a sapu* nang- 
kaan pataka nokabus. 5 Sanggiran 
notongkela na tano* men karabatu, 
men sian biai' a tano’na, mbaka* 
liuliu notumuo' gause tano'na 
monipis. 6 Kasee tongko* manung- 
kabe* a ilio, nalaumo a roonana, 
kinokanpku-kangkungna, gause sian 
paraa mwakat. 'Sanggiran notopg- 
kcla na tanga-tanga'na rakut ruri'on, 
ka* no*uminsur a rakut ruri'on iya'a 
ka' ningipit aso-asok iya'a, mbaka' ia 
sianmo niwoo'. 8 Ka* sanggiran 
notongkela na tano' men pore. Ia 
notumuo' molumba' ka* niwoo'. 
Woo'na isian men ninturang poro 
tolumpulo* paku' poro nomompulo* 
paku', ka' isian uga' men para sa'atu 
paku'," 

9 Noko daa iya'a, ia tundun 


i Yesus, taena, "Kalu i kuu mo'uus 
minginti'i Batomundo'an Alaata'ala, 
imamat pore-porel" 

10 Daa somo suungna i ia, toropii 
mian men nongololo* i ia tia som- 
pulo 1 rua' muritna iya'a, nimiki- 
rawar na ko'ona aratina popiala 
iya'a. 11 Tae ni Yesus, "Maripi mian 
sianpo ninginti'i Batumundo'anna 
Alaata'ala. Koini'i nipokobantil- 
konmo na ko'omuu, kasee na mian 
sanggiran men sian mongololo' 
pisiso'ku, wiwi'na upa nibantilkon tia 
popiala. Batomundo'anna Alaata'- 
ala nipopialakon, 12 kada' daa sida a 
men nitulis, *Mau mimiile', i raaya'a 
sian mingimamat; maupo mongo- 
rongor, i raaya'a sian mangaratii, 
dako' i raaya'a mombolii wawauna 
ka' mantausi ka'ampunan.'" 

4:1: Luk. 5:1-3 4:12: Yes. 6:9-10 

Toropii kaliangan pangalabot 
wurungna Alaata'ala 
4:13-20 

(Mat. 13:18-23; Luk. 8:11-15) 

13 Kasi ia pikirawar na ko'ona i 
raaya'a, taena, "Ai kuu se daa 
nangaratimo popiala kani'i kabai 
sianpo? Kalu sianpo, koiupa a 
pan gar atimuu popiala sanggiran? 

14 Po'ale* men nangkamburkon 
wine' nompopialakon mian men 
mengelelekon wurungna Alaata'ala. 
15 Tano* na soripi'na salan nompo- 
pialakon mian men nongorongor 
wurungna Alaata'ala iya'a, kasee 
liuliu notaka a Ibiliis ninsiasa 
wurungna Alaata'ala men baasi 
nilelekon na ko'ona i raaya'a. 

16 Tano' men watuon nompopia- 
lakon mian sanggiran men nongo- 
rongor wurungna Alaata'ala, ka' 

liuliu nangalabot tia noa beles; 
17 kasee raaya'a kosian niwakat, 
mbali' tongko* notontaan sangkodi* a 
wurungna Alaata'ala. Komburi'na, 
kalu susaionna mian tia sakisaaon i 
raaya'a gause i raaya'a nangalabot 
wurungna Alaata'ala iya'a, raaya'a 
liuliu minsasapu. 

18 Tano' men isian rakut ruri'on 
nompopialakon mian sanggiran men 
nongorongor wurungna Alaata'ala, 
19 kasee raaya'a tongko* minginau* 
men bo tutuo'na na dunia ka* ming- 
kira' bi kupangon biai*. Rupa-rupa a 
ko'uusna noana, mbali* i raaya'a sian 
mingimamat wurungna Alaata'ala 
iya'a. Raaya'a koi aso-asok men 
sian niwoo*. 

^Kapupusanna, tano* men pore 
nompopialakon mian men mongo- 
rongor ka* mangalabot wurungna 
Alaata'ala, kasi mongololo' po'- 
uusna Alaata'ala. Raaya'a koi aso- 
asok men ninturang titiu', koi poro 
tolumpulo' paku', kabai men nin- 
turang biai', koi poro nomompulo' 
paku', kabai se' men ninturang biai 1 
tuu, koi para sa'atu paku'." 

Batomundo'anna Alaata'ala boo 
ka'inti'xan 

4:21-25 

(Luk. 8 : 16 - 18 ) 

21 Ai Yesus nobisara soosoodo na 
ko'ona i raaya'a, taena, "Mian 
moboloak taasi* boo sa'uon tia 
gumbang, kabai pokelaon na intuna 
tokolan, kasee kada' daa pokelaon 
na wawona sulaan. 


22 Koiya‘a uga', a upa men ninaa', 
komburi'na uga' boo bantilkonon. 
Ka' upa men mawuni, komburi'na 
daa kampiile'an. ^Kalu i kuu 
mo'uus minginti'i Batumundo'anna 
Alaata'ala, imamat pore-pore!" 

24 Ai Yesus ningimputi tundu- 
nanna, taena, "Imamat a upa men 
kuu rongor! Takalan men kuu pake 
boo mantakal, bo takalkonon na 
ko'omuu. Kuu mangalalabii kabai 
se' mangalalapi, koiya'a uga', mau 
labi a na ko'omuu. ^Gause mian 
men isianmo upa ia tombonoi bo 
taraion soosoodo, kasee mian men 
sianta upa ia tombonoi, mau tongko 1 
titiu', bo alaon* na ko'ona." 

421: Mat. 5:15, Luk. 11:33 4:22: 

Mat 10:26, Luk. 12:2 4:24: Mat. 7:2, Luk. 
6:38 4:25: Mat. 13:12, 25:29, Luk. 19:26 


Uminsurna Batomundo'anna 
Alaata'ala sian inti'ion 
4:26-29 

26 Kasi tae ni Yesus, "Koi kani'i a 
Batomundo'anna Alaata'ala iya'a, 
koi mian men mangkamburkon 
wine' na tano*. 27 Sianta inti'ionna 
mian iya'a koi’upa a uminsurna wine* 
iya'a. Malom, tempo ia motokol, 
kabai ilio, tempo ia wangon, wine* 
iva'a sumukutmo ka' kaekae' aiayo*. 
^Tano' suungna munguarkon 
woo'na, tumbe-tumbe boinganna, 
kasi koengna, moko daa, kasi 
wurasna men bentes. 2 ^Tempona 
woo'na mataakmo, ia padakmo 
mian iya'a, gause kopamadakanmo." 
4:29: Yl. 3:13 


4:25 bo taralon...bo alaon: Koiya'a uga* mian men isian pinginti'ian na pisiso' ni Yesus, na 
ko'ona boo turangion, kasee mian men kosian pinginli’ianna, upapo uga' a daa isian na ko'ona, 
lalapion. 

Sianta saruion a pimbalaki'na 
Batomundo'anna Alaata'ala 
4:30-34 

(Mat. 13:31-32, 34; Luk. 13:18-19) 

^Ai Yesus nobisara soosoodo, 
taena, "Tia aupa pomookokoikonta 
Batomundo'anna Alaata'ala iya'a, 
kabai koiupa pompopopialakon tia 
pimpipiile’konta? 31 JBatomundo'an 
iya'a koi wurasna sasawi* nikam- 
burkon na tano*. Wurasna sasawi a 
men mono' tuu', sianta wurasna gala 
sanggiran a men mangalalabii. 
32 Kasee tempo i ia nikamburkon, ia 
tumuo* ka' uminsur labi gala 
sanggiran, kasi mimpanga* biai' ka* 
moola*, mau sapu'po sida mimpeeta 
ka' lilungionna." 

33 Tia biai* a popiala men 
koikoimo iya'a, a nambantilkon ni 
Yesus wurungna Alaata'ala na mian 
biai*, pootutu* tia pinginti'ianna i 
raaya'a. ^Sinampang i ia mimisiso' 
mian, isian tia popiala, kasee na 
muritna bantilkononna a aratina 
wiwi'na, kalu tongko' raaraaya'ana. 

Yesus nokokundakon boyus kada* 
rokot 
4:35-41 

(Mat. 8:23-27; Luk. 8:22-25) 

^Maamaalom na ilio iya'a, ai 
Yesus nobatundun na muritna, 
taena, "Maimo kita waatu*u na 
sambotakna danau." 

^Raaya'a namarereimo mian 
biai* ka' murit ni Yesus 
nolumakitmo na duangan ka' 
nangawawa i Yesus men noko 


indo'omo na lalomna. Raaya'a 
nomae'mo ka* isian uga' duangan 
men sanggiran nomae'. 37 Kasi 
notaka a boyus ka' bokol 
munsumparak lalomna dua-ngan, 
tamban duangan iya'a boomo 
mosool. ^Na tempo iya'a, ai Yesus 
pintanga* royot na batolopuusan 
namake tangunan. Mbaka' muritna 
ninsimpumo i ia, ka 1 nobatundun na 
ko'ona, taena, "Guru, ai kuu tongko’ 
royot, kita mbase boomo silaka'.* 

39 Ai Yesus nowangonmo, ka* 
nongkokundakon boyus iya'a ka' 
nimbisarai danau, taena, "Rokot, 
alia gumiok!" Uga* norokotmo a 
boyus ka' danau iya'a sianmo 
nogumiok. 40 Kasi i Yesus nobisara 
na muritna, taena, "Nongko'upa i 
kuu se* matakut tuu' koiya'a? 
Nongko'upa i kuu se* sian parasaya i 
yaku*?" 

41 Raaya*a natakutmo tuu', ka* 
nopootundunii simbaya'na, taena, 
"Se' mian koi'upa inta iya'a? Mom- 
buul tia danaupo momorongori i ia!" 

Yesus numbuse'l meena biai' men 
nangalampingi samba Gerasa 
5:1-20 

(Mat. 8:28-34; Luk. 8:26-39) 

Ari Yesus notakamo na sambo- 
takna danau na dodongoanna 
lipu' Garasa. 2 Baasi nolumobos i 
Yesus, liuliu notaka a sa'angu' mian 
moro'one ndara'amari na tampat 
bakuburan. Mian iya'a ia lampingi 
meena, 3 ka' dodongoanna mian iya'a 
na leeng. Sianta sa'angu' mian a 
men mamaka'ala mongkoot i ia, 



sasawi: Sasawi men ningaan kani'i tumuo 1 na dodongoanna samba Yahudi, ka' sasawi 
iya'a sa'angu' aso'asok men tumuo' ko'alayo'na to to tolu' meter. 

mau tia rante, 4 gause topiripiimo i 
ia nikalo' ka 1 nirante kasee rante 
tatakonna ka' kakalo' baraba'ionna. 
Mian iya'a bukuan tuu'; sianta 
sa'angu' mian a men mamaka'ala 
manganaami. 5 Ilio malom ia tong- 
ko' sayosayo waale'ele'emari leeng 
tia buu'na ka' mangkakaro' ka' 
membelai wakana tia watu. 

6 01oapo a nontoa'ianna mian 
iya'a ai Yesus notaka, ia notume- 
tende'mo ka 1 nonsoosa' na arop ni 
Yesus. ^oolak tuu' a wurungna 
r.angkakaro'kon, taena, "Yesus, 
Anakna Alaata'ala Men Mangala- 
labii Wiwi'na, upaioonmo i yaku' 
kani'i? Sumpa' tia ngaanna Alaata'- 
ala, pa'ase'onku, amo' sakisaaon i 
yaku'." 8 Mbali koiya'a a norobuna 
gause i Yesus norobu na mian iya'a, 
taena, "Meena men mangalampingi 
mian kani'i, uar!" 

9 Kasi ia pikirawar i Yesus a mian 
iya'a, taena, "Ime a ngaawan?" 

Ia simbati mian iya'a, taena, 
"Ngaanku, ai Legion, gause i kai 
biai' tuu’." 10 Piribiai' i ia nokuma- 
kaase' ni Yesus kada' amo' posuu'on 
i raaya'a umuar na dodongoan iya'a. 

11 Karani' dodongoan iya'a isian 
bokiuk biai* tuu* kaekae' mansarak 
kumaan na tembanon. 12 Meena i 
raaya'a nama'ase* nai Yesus, taena, 
"Posuu'mo i kai balimba' na bokiuk 
karaatu'u, ka' patalai i kai mimin- 
soopi." * 3 Ai Yesus maloos koiya'a. 
Meena i raaya’a no'umuar na mian 
iya'a ka' ninsoop nangalampingi 
bokiuk iraantu'u. Giigii' bokiuk 
salulus iya'a notumetende' ka' notu- 
mumbu r na liu' liuliu na lalomna 
danau kasi nolomos. Kobiai'na a 
bokiuk iya'a toro rua' loloon. 

14 Mian men nandagai bokiuk i 


raaya'a notumetende'mo ka* nonto- 
lelekon lele iya'a na kota tia na 
libutan men poobeelanna. Ka* 
no'umuar a mian biai' mae' mimiile' 
upa men notolele iya'a. 15 Mian biai' 
iya'a notaka ni Yesus ka* nimiile' 
mian iya'a men koi umba'ana ia 
lampingi meena biai' iya'a, damo 
ndo'o oru'-oruang. Ia nobapakemo 
ka' nopatotongmo. Mbaka' nopata- 
kutmo i raaya'a. 16 Mian men 
nansakisii wawau iya'a muntun- 
dunkon na ko'ona i raaya'a upa men 
nosida na mian men ia lampingi 
meena ka' uga' na bokiuk men biai* 
iya'a. 17 Kasi tombono dodongoan 
iya'a nama'ase' i Yesus kada' daa bi 
pamarerei dodongoan iya'a. 

18 Tolakit i Yesus na duangan, 
mian iya'a men ia lampingi meena 
umba'a, nama'ase'mo kada' lumolo' i 
Yesus. 

19 Kasee i Yesus sianta nomotu- 
rang. Tae ni Yesus, "Ule'kon ka' 
bantilkon poto'utuus a upa men ia 
wawau Tumpu na ko'oom, ka' poli- 
ngu'na na ko'oom." 

20 Mian iya'a uga' nomae'mo ka' 
nuntundunkon na lipu' Dekapolis 
iya'a wawau nai Yesus na ko'ona. 
Wiwi'na mian men nongorongor 
tundunanna iya'a nosamba*. 

Yesus nomotuo'i anak ni Yairus ka' 
nengelesi'i wiwine men mariingi'on 
5 : 21-43 

(Mat. 9:18-26; Luk. 8:40-56) 

21 Ai Yesus nolumakit na duangan 
ka* no'umule'konmo soosoodo na 
sambotakna danau. Dauga' indo'o 
na soripi'na danau i ia, noruu- 
ruubanmo a mian taka munguruuti i 
ia. 22 Taka a sa'angu' mian ai 

Yairus a ngaanna. Ia moomoola'na 
mian men mungurus laigan ba*~ 
ibadatan. Tongko* ia piUe' se’ i 
Yesus, ia liuliu nobasoosa' na 
aropna. ^la nokumakaase' nai 
Yesus, taena, "Anakku wiwine 
manggeo* tuu', boorno lapus. Taka 
walinta ka' mengepetkon limamuu 
na wakana, kada' malesi', dako' 
lapus i ia." 

24 Ai Yesus uga' nomae'mo 
singka-singkat tii Yairus. Biai' a 
mian mongololo' i ia tamban posee- 
seet tikutikum. 

^Na tanga'na mian biai' iya'a 
isian sa'angu' wiwine men sompu- 
lo'mo rua 1 taun a nanggeoanna 
maringi'on. 26 Biai'mo a mian nama- 
kuli' a wiwine iya’a tamban kabus a 
kupangna nambayar nobapakuli'- 
anna, see siasianapo nalesi', tongko* 
kaekae' ka* dodoa a nggeona. 27 Ia 
nongorongormo lelena upa men 
wawauon ni Yesus. Mbaka' na 
tanga- tanga'na mian biai* iya'a, ia 
nembeeli i Yesus see paraas toku- 
rungna, kasi nongkoyong bokukum 
dubana, ^gause na noana, taena, 
M Mau tongko' koyongonku a boku- 
kum dubana, malesi 1 i yaku'.” 

29 Tongko' liuliu iya'a uga' rokot a 
mariingina. Ia nunsuri a wakana se' 
nalesi'mo. 30 Singkat iya'a uga' ai 
Yesus nunsuri se' isian kakuatanna 
men no'umuar na wakana. Ia linga 
a mian biai’ paraas tokurungna, ka' 
nimikirawar, taena, Tme a men 
nongkoyong bokukum dubangku?" 

31 Murit-muritna norobu, taena, 
"Kuu daa nimiile' mian biai' tuu 1 
kani'i poseeseet, kadai i kuu dauga' 
mimikirawar se' ‘I ime a men 
nongkoyong i yaku'?’" 

3 -Kasee i Yesus dauga 1 nintioki 


tiku-tikum mansarak mian men 
nongkoyong i ia. 33 Wiwine men 
nalesi’ iya'a ninginti’i upa men ia 
surimo na wakana. Ia nolantutu- 
kanmo natakut, ka* notaka na arop 
ni Yesus nobasoosa 1 , ka' nambantil- 
kon tuu-tuu'na upa men nosida na 
ko'ona. ^Kasi i Yesus norobu na 
wiwine iya'a, taena, "Anakku, gause i 
koo parasaya na Ingku', koo malesi'. 
Rae' tia noa ma'amat. Koo 
nalesi'mo tuu'." 

•^Pintanga' morobu i Yesus, 
notaka a mian pii ira niposuu' 
ntu'umari na laigan ni Yairus, 
moomoola'na mian men mungurus 
laigan ba'ibadatan. Raaya'a nam- 
bantilkon ni Yairus, taena, 
"Anakmuu nolapusmo. Sobiimo ka' 
mompoposusa i Guru soosoodo." 

36 Yesus sianta nomorongori upa 
men ia tundun mian i raaya'a. Ia 
nobisara nai Yairus, taena, "Alia 
matakut, tongko' parasaya.” 37 Yesus 
liuliu nomae* na laigan ni Yairus sec 
sianta namatalai mian sa'asa'- 
angu'ipo mongololo' i ia. Men sida 
mongololo', tongko' i Petrus tii 
Yakobus ka' i Yohanes, utusna. 
^Notakamo i raaya'a na laigan ni 
Yairus, ia pule* a mian se* sianmo 
ni'inti'-inti'i, ka' ia rongor a wirina 
mian tia tando' boolak. 39 Yesus 
liuliu ninsoop ka' norobu na ko'ona i 
raaya'a, taena, "Nongko'upa se' gora' 
tuu' koi kani’imari ka' wiri? Anak 
kanono' sianta nolapus; ia tongko' 
noroyot." 

40 Ia kolengkei i raaya'a i Yesus. 
I a posuu' i Yesus i raaya'a wiwi'na 
umuar, kasi ia wawa a sinana tia 
tamana anak iya'a, ka' muritna tolu- 
tolu'na ninsoop na tokdlanna anak 
iya'a. 41 Ia intoni i Yesus a 

limana anak iya'a, kasi ia bisarai, 
taena, Talita kum," men aratina, 
igo', yaku' morobu na ko'oom, 
wangonmo. 

4 ^Anak \viwine iya'a liuliu 
niwangon ka' notumumpang. Tuo- 
anna anak iya'a sompulo'mo rua' 
taun. Wiwi'na mi an men damo 
raando’o nosamba' tuu' nimiile' 
koiya’a. 43 Kasee wawauna men iya'a 
sianta tuu' patalaion ni Yesus 
tundunon na mian sanggiran. Kasi 
ia posuu' a mian i raaya'a mantarai 
anak iya'a kumaan. 

Yesus sianta ia laboti mian na 
Nasaret 
6:1-6 

(Mat. 13:53-58; Luk. 4:16-30) 

6 Ai Yesus namarerei dodongoan 
iya'a ka' nomae' tia murit- 
muritna na kampung men dodo- 
ngoanna. 2 Na illo Sabat, ai Yesus 
ninsoop na laigan ba'ibadatan, ka' 



Dudusna lalomna laigan ba'ibadatan 


nuntumbei mimisiso' mian biai' 
indo'o. Raaya'a nosamba' tuu' 
nongorongor pimisiso' ni Yesus. 
Taena i raaya'a, "Men koi kaya'- 
amari wiwi'na, mariana a nantau- 
sianna mian kaya'a? Koi'upa inta* a 
pinginti’ian men isian na mian 
kaya'a? Koi'upa se' daa sidaonna a 
manga wawau upa men kosamba 1 ? 
^aasi* tukang kau i ia kani'i, men 
anak ni Maria, ka' moto'utus tii 
Yakobus, ka' i Yoses, ka’ i Yudas, 
ka' i Simon? Ka' utu-utusna men 
wiwine taasi 1 uga' isian iraani'i 
poododongoi tii kita?" Gause iya'a 
mbali' nokokoo'an i raaya'a ka' 
sianta ia laboti i raaya'a i ia. 

4 Yesus norobumo na ko'ona i 
raaya'a, taena, "Sa'angu* nabii mau 
mbariana angga'ionna mian, tongko' 
na kampung men dodongoanna, tia 
na tanga-tanga'na poto'utusanna tia 
minti'ina, sian angga'ion." 

5 Na dodongoan iya'a, ai Yesus 
sian sida nangawawau sa'asa'- 
angu'ipo upa men kosamba', sali- 
wana nengelesi'i mian men mang- 
geo bangar pii ira, men ia cpet i 
Yesus tia limana. 6 Kinosamba' ni 
Yesus kadai i raaya'a se' sianta 
mamarasaya. 

6:4: Yoh. 4:44 

Yesus nomosuu 1 muritna men 
sompulo' rua' mae' mengelelekon 
Lele Pore 
6 : 6-13 

(Mat. 10:5-15; Luk. 9:1-6) 

Noko daa iya'a, Yesus nomae'mo 
na kampung tiku-tikum men pooka- 
rani' ka' nimisiso' mian. 7 Ia leelo* a 
muritna sompu -sompulo' rua' irana, 
ka' niposuu' i raaya'a rua'-rua‘. 

Koo'po tia nomae', ia nantarai i 
raaya'a kuasa kada 1 bo pumbuse'i 
meena, 8 ka' ia nimisiso' i raaya'a koi 
kamimari, taena, "Alia mangawawa 
upa-upa na rae'anmuu, tongko' 
tokon a daa sida. Alia mangawawa 
kakaan, kabai se' tuuman, ka' alia 
mamaa doi 1 . 9 Mamake sapato kasee 
alia mamaa bokukum rurua'." 10 Ia 
uga' norofcu, taena, "Kalu kuu 
notuuk na laiganna mian, ka' ia 
laboti mian, dodongomo ino'o; alia 
balimba' pataka i kuu mamarerei 
dodongoan inono'. n Kasee kalu 
taka na sa'angu' dodongoan i kuu, 
ka' mian iraando'o sianta manga- 
laboti tia momorongori i kuu, 
parerei a dodongoan inono'. Taperi 
a awu na saratmuu kada' bi poo'- 
inti'i i raaya'a se 1 Alaata'ala sianta 
sanaang." 

^Murit m Yesus sompusompulo' 
rua' irana nomae'mo nontolelekon 
se' manusia tiodaa mombolii na 
wawauna men ba'idek. 13 Raaya*a 
numbuse'i meena biai' ka* neng- 
gegesi tia likisonna saitun mian men 
manggeo kada' malesi'. 

6:8-11: Luk. 10:4-11 6:11: Kis. 13:51 
6:13: Yak. 5:14 

Yohanes Pansarani ia papatei mian 
6:14-29 

(Mat. 14:1-12; Luk. 9:7-9) 

14 Ngaan ni Yesus notolelemo 
longko-longkop, tamban wiwi'na upa 
men ia wawau i Yesus uga* notadul 
a lelena ni Tomundo 1 Herodes.* 
Isian mian men nuntundun i Yesus, 
taena, "Se 1 ai Yohanes Pansarani 


notumuo'mo soosoodo. Ya'a mbali' 
rnba'a i ia isian pinginti'ianna 
mangawawau upa men kosamba*." 

15 Kasee mian sanggiran nuntun- 
dun, taena, M Nono‘ i ia, ai Elia. H 

Isian uga' men nangaan, taena, "la 
kanono', nabii, koikoimo tia nabii 
mbaripi." 

16 Ia rongor i Herodes se’ koiya'a, 
ia norobumo, taena, "Sabole-bole i 
Yohanes Pansarani ini'i, men mba- 
ripi yaku* kolongimo a takala'na. 
Koini'i notuo'mo soosoodo i ia!" 

17 01ukonanpo, ai Herodes isian 
nomosuu' mian nangarakop i Yoha- 
nes ka* nonsoopkon na tarungkuan. 
Mbali* ia wawau i Herodes koiya'a 
gause i Herodias, boroki* ni Pilipus. 
Ai Herodes nangarampasimo boro- 
ki'na utusna ka* nomosuo'i i 
Herodias. ls Ka* wawau ni Herodes 
men iya'a piribiai'mo ia kokundakon 
i Yohanes. Koi kani'imari a taena, 
"Sian sida i koo mosuo' tia boroki* 
na utuus kanono*." 

19 Koiya'a mbali' mba'a i Hero- 
dias nanganaa' na noana maso'na ni 
Yohanes, ka' kokira'na papateion i 
Yohanes, see sian pokoonna tuu 1 - 
konon gause salangion ni Herodes. 
20 Ai Yohanes katakut ni Herodes, 
gause ia inti’i i Herodes se* i 
Yohanes sa'angu* mian men maloos 
ka' sian sala'na. Ka' tundunan ni 
Yohanes mau kosiasana noana i 
Herodes, kasee uga' kokira'na 
rongoron. Ya'a mbali* ia posuu*kon 
,i Herodes mian kada' mandagai i 
Yohanes pore-pore dako' silaka . 

21 Mbaka* daa taka uga* a sa'angu' 
tempo men ma'am at bo ni 


6:14 Tomundo' Herodes: Herodes iya'a, Herodes Antipas, men tanaas na Galilea 
mbaripi. 

Herodias. Tempona iya'a ai Hero- 
des mangaramekon ilio men nonga- 
mea'anna. Na tempo iya'a uga' i 
Herodes nangawawau ramean bona 
gilgii' moomoola'na batomundo'- 
anna, ka' moomoola'na suru- 
daduna, ka' mian men angga'ion na 
Galilea. 22 Na ramean iya'a, anak ni 
Herodias men laandue' no'umo- 
sulen. Osulenna iya'a kinosa- 
naangna tuu' noa ni Herodes tia gii- 
gii' sawe'na. Tomundo 1 Herodes 
nobatundun na laandue' iya'a, taena, 
"Aupa men kokira'am, tongko' pa'- 
ase 1 ; daa, rookononku i koo." 
^Wurung iya'a ia basumpa'kon i 
Herodes a nontoonkon laandue' 
iya'a. Tae ni Herodes, "Mau upa 
men pa'ase'oon, rookononku, tarn- 
ban mau batomundo'ankupo sambo- 
tak. rookononku!" 

^Wiwine laandue' iya'a no'umuar 
ka' nimikirawar na sinana, taena, 
"Mama, upa inta* a men pore bo 
pa'ase'onku?" 

Ia simbati sinana, taena, "Pa'ase* 
a takala' ni Yohanes Pansarani." 

^Wiwine laandue' iya'a liuliu 
no'umule’kon na Tomundo' ka' 
nobatundun, taena, Ta'ase'onku a 
takala’ ni Yohanes Pansarani, roo- 
kononmuu i yaku' koikoini'ina 
tanaon na dulang." 

^Ia rongor i Tomundo' se' 
koiya’a a pa'ase'na, liuliu nasiongo' 
tuu' i ia. Kasee sian pokoonna 
koo*konon a pa'ase'na wiwine laan- 
due' iya'a gause ia basumpa'konmo 
na aropna sawe'na. 27 Mbaka' somo 
liuliu ia posuuTcon dadagana sa'- 
angu* mae* mondolo’ takala' ni 
Yohanes Pansarani. Mian men 
niposuu' iya'a nomae'mo na tarung- 
kuan, liuliu nongkolongi takala' ni 


Yohanes. 28 Noko daa koiya'a, ia 
wawamo a takala' iya'a na wawona 
dulang ka' nirookon na wiwine 
laandue 1 iya'a. Wiwine laandue' iya'a 
nongorookon soosoodo takala* iya'a 
na sinana. 29 Lolo‘ ni Yohanes 
nongorongor lele koiya'a, ia rae'imo 
i raaya'a ka nidolo' a biibii ni 
Yohanes, ka' nungkuburkon. 

6:14-15: Mat. 16:14, Mrk. 8:28, Luk. 9:19 
6:17-18: Luk. 3:19-20 

Yesus namakaan mian lima' loloon 
6 : 30-44 

(Mat. 14:13-21; Luk. 9:10-17; Yoh. 6:1-14) 

^Murit-murit men ia posuu* i 
Yesus iya'a no'umule'konmo soo- 
soodo ka' nobaruru'mo tii Yesus. 
Raaya'a nambantilkon nai Yesus 
giigii' upa men ia wawaumo i 
raaya'a, ka' men ia pisiso'kon i 
raaya'a na mian. 31 Biai* tuu' a mian 
taka tia mae', tamban sianmo 
minsida kumaan i raaya'a. Somo 
taena i Yesus na murit-muritna, 
"Mai, kita mae' na tampat men daa 
sianta mianna men daa some kita- 
kitana kada' sida mintimale kodi- 
kodi* i kuu." 32 Raaya*a nomae'mo 
nobaduangan raaraaya’ana na tam- 
pat men daa sianta mianna. 

33 Kasee biai* a mian men nimiile' 
i raaya'a nomae' ka' ia inti'i mian i 
raaya'a uga' a rae'anna. Mbaka* na 
wiwi'na kota na dodongoan iya'a 
isian mian notumetende* nogintano', 
nonggolot i Yesus tia murit-muritna. 
^Baasi nalawu i Yesus na duangan, 
ia piile* se' biai' a mian. Kinolingu' 
ni Yesus i raaya'a gause i raaya'a 
somo koi domba men sianta mian 
nontotobo'. Liuliu biai* kaliangan a 
ia pisiso'kon i Yesus na ko'ona i 

raaya'a. 

^Maamaalommo a ilio, murit- 
murit ni Yesus nobisaramo na ko'- 
ona, taena, "Koini'i boomo malom, 
ka' tampat kani'i oloa mian. 
^Mbulo posuu' a mian karaani'i bi 
rae' kada‘ minsida mingili kakaan na 
iibutan tia kampung-kampung men 
kara-karaani' ini'i." 

37 Kasee i Yesus ninsimbati, 
taena, "Kuumo a mantarai i raaya'a 
kakaan.” 

Taena i raaya'a, "Ansee, kada' 
kaimo a mingili kakaan bona mian 
biai' koi kani'i, tiodaa mamara- 
luukon doi' men taasi* titiu'? Kita 
tiodaa mamake koi rua atu' doi' 
perak.”* 

■^Ia pikirawar i Yesus na ko'ona i 
raaya'a, taena, "Pipii a roti men daa 
isian na ko'omuu? Soba rae* piile'.” 

Ia piile' i raaya'a. Taena i raaya'a, 
”Isian roti lilima' ka' susum rurua'." 

39 Liuliu ia posuu* i Yesus a mian 
i raaya'a wiwi'na umoruang 
sarimpung-sarimpung na rakut 
malalas. ^°Mian i raaya'a no'umo- 
ruangmo pore-pore sarimpung- 
sarimpung. Isian men sa'atu mian a 
sarimpung, isian uga* men limam- 
pulo' mian a sarimpung. 41 Noko 
daa iya'a, ia alamo i Yesus a roti 
men lilima' ka 1 susum men rurua' 
iya'a, ka' nolumelengea' na langit ka' 
nobaselele* na Alaata'ala. Noko daa 
koiya'a, ia rumpi-rumpikmo a roti 
iya'a, kasi ia rookon na murit- 
muritna kada' bo obo'-oboskonon na 
mian biai' i raaya'a. Ka' susum men 
rurua* iya'a uga' ni'obo-oboskon 


na ko'ona i raaya'a wiwi'na. 
42 Raaya’a nobenteng wiwi* irana 
nangkaan. 43 Ka' tarana kakaan iya'a 
ia ruru 1 murit-murit ni Yesus, 
wiwi'na dauga' sompulo* rua' basung 
a nobuke'. ^Mian moro'one* men 
nangkaan rod iya'a isian torevlima' 
loloon mian. 

6:34: Bil. 27:17, iRaj. 22:17, 2Taw. 18:16, 
Yeh. 34:5, Za. 10:2, Mat. 9:36 

Yesus notumumpang na wawona 
weer 
6 : 45-52 

(Mat. 14:22-33; Yoh. 6:15-21) 

45 Noko daa koiya'a, liuliu ia 
posuu* i Yesus a murit-muritna mae' 
baduangan mongolukoni i ia na 
Betsaida na sambotakna danau, ka' 
mian men biai' iya'a, ia posuu’mo 
mule'kon. 46 Tongko' ia parcrei i 
Yesus a mian biai', ai ia liuliu 
nomae' na buu'na ka' nobarado'a. 
47 Na tanga-tanga'namo danau a 
duanganna murit-murit ni Yesus, 
ilio nomalommo. Kasee i Yesus 
dauga'na na tano'. 48 Ia toa'i i Yesus 
i raaya'a se' marepa tuu' a mombose 
duanganna gause mombuulon 
ra'amari na aropna duangan. 
Mbaka' toro jam tiga karani' ilio, ai 
Yesus notakamo na ko'ona i raaya'a, 
notumumpang na wawona weer, 
koikoi se 1 mingkira' mingiliukon i 
raaya'a. 49 Ia piile' i raaya'a se' i ia 
notumumpang na wawona weer, ia 
saruimo i raaya'a i ia, se' meena. 
Mbaka' i raaya’a nangkakaro'mo 
natakut, 50 gause wiwi' irana 


6:37 doi* perak: Sa'angu' doi’ perak koi tambona mian men baiimang sangilio (piile 1 na 
Mat ius 20:2). 

6:44 mian moro'one: Na Matius 14:21 nitundunkon se' men nangkaan roti iya'a lima* 
loloon mian moro'one saliwana wiwine ka' anak morio’. 

tongkodi' tuu' nimiile 1 i ia. 

Kasee i Yesus iiuliu norobu na 
ko'ona i raaya'a, taena, "Pimpo- 
rokot! Yaku' ai Yesus. Alia 
matakut." 5 *Liuliu nasawe' na dua- 
nganna i raaya‘a i ia, ka' mombuul 
uga' norokotmo. Samba* tuu* a 
murit-murit ni Yesus, 52 gause sia- 
siannapo arationna i raaya'a a roti 
lilima’ men kosamba* iya'a. Noana i 
raaya'a sianpo Iaan mongololo* i 
Yesus. 

Yesus nengelesi'i mian biai 1 na Upu 1 
Genesaret 
6:53-56 

(Mat. 14:34-36) 

53 Notakamo - na sambotakna 
danau, i raaya'a nolumobosmo na 
Genesaret. ^Sarataa i raaya'a no'- 
umuar na duangan, Iiuliu ia inti'i 
mian biai' se' ai Yesus a men 
notaka. 55 Mbaka' mian i raaya'a 
notumctende'mo longko-longkop 
dodongoan iya'a ka' nengelelekon se' 
i Yesus notaka, ka' ia wawa i raaya'a 
gngii' mian men mabarang ni'uer ti 
ampa-ampasna mae' ni Yesus. Ka' 
rongoronna i raaya'a i Yesus se' na 
tampatmo sa'angu'an, wawaonna i 
raaya'a a mian men mabarang iya'a 
waatu'u. 56 Mau mbaria kotakaan ni 
Yesus, raau na kampung, mau na 
kota kabai se' na libutan, na tampat 
inono* pokelaionna i raaya’a mian 
men mabarang na pasar. Ka' pa'- 
ase'onna i raaya*a kada* daa mian 
men manggeo pataion mongkoyong 
bokukura duba ni Yesus, mau tong- 
ko' puusna. Wiwi'na men nongko- 
yongmo sida nalesi'. 


Yesus nompoposala' agamana 
Yahudi men sianta mongololoikon 
parentana Alaata'ala 
7:1-13 

(Mat. 15:1-9) 

7 Mian Parisi tia wawa ukum 
Torat toropii ira men na 
Yerusalem a dodongoanna notaka 
nai Yesus. 2 Raaya'a nimiile' murit ni 
Yesus toropii ira nokumaan see 
sianta nongoso'i limana men koi 
taena agamana.* 

3 Inti-inti'imo a mian Parisi tia 
samba Yahudi wiwi'na mongololoi- 
kon tuu* adat tia wawauna minti'ina 
i raaya'a. Raaya'a sianta kumaan 
kalu sianpo nongoso'i lima koi men 
ia pisiso'kon minti'ina i raaya'a. 4 Ka' 
umule'kon na pasar i raaya'a sianta 
kumaan kalu sianpo nimbirisii 
wakana. Ka* dauga'na biai 1 a aturan 
sanggiran na minti'ina i raaya'a men 
intonionna i raaya'a moon^gor tuu', 
koimo na aturan mongosoi galaas, 
mangko', ka' pakakas men tambaga. 

5 Koiya'a mbali' mian Parisi tia 
wawa ukum Torat nimikirawar ni 
Yesus, taena i raaya'a, "Nongko'upa 
a murit-muriit se' kumaan tia lima 
men sian ni'oso'i? Nongko'upa i 
raaya a se sian mongololoikon 
adatna minti'inta?" 

6 Ia simbati i Yesus, taena, "Kuu 
karaani'i uga' se' mian uraakal! 
Tuutuu' a Wurungna Alaata'ala 
mangkana'i i kuu men ia tulis i Nabii 
Yesaya, taena, 'Mian karaanono' 
tongko monsoosa* i yaku* tia 
wurung, see na noana i raaya'a, oloa 
na ingku'. 7 Sianla kana'na i 


7:2 taena agamana: Pisiso'na agama Yahudi se' mian men siania mongoso’i lima ka' sianta 
mongololoikon aturan men sanggiran sida marerc na aropna Alaata'ala. 



18 


MARKUS 7 


raaya'a monsoosa' i yaku gause 
aturan na manusia a pisiso'kononna 
dogi' se' aturan iya'a a aturanku.’ 

^Parentana Alaata'ala kauri 1 - 
kononmuu kasee aturanna manusia 
a men moonggor a pingintonimuu." 

9 Kasi i Yesus norobu soosoodo, 
taena, "Kuu minsida tuu mongo- 
loakon parentana Alaata'ala kada' 
daa pokoonmuu a mamakapoong- 
gor pisisc'muu suungmuu! 10 Nai 
Musa koi kani'imari a parentana, 
taena, ‘Angga'i a tama iia sinamuu,’ 
ka 1 , taena, ‘Ai ime a men mingideki 
minti'ina tiodaa pate a ukumanna.’ 
n Kasee ko'omuu koi kani'imari a 
nimisiso'muu, taemuu, "Kalu mian 
nomorobui minti'ina, taena, ‘Upa 
men bookoi rookononku bo ko'- 
omuu nirookonmo bona Alaata'- 
ala. ,M 12 Mian iya'a sianta pata- 
laionmuu mongololoikon wawauna 
muntulung tama tia sinana. 
13 Mbaka' tia pisiso'muu suungmuu 
men kuu jpisiso'kon mian, kuu 
nompopentamo wurun^na Alaata'- 
ala. Ka' dauga'na biai a upa men 
koiya'a wawauonmuu." 

7:6-7: Yes. 29:13 7:10: Kel. 20:12, 21:17, 
Im. 20:9, Ul. 5:16 


Yesus nimisiso'kon upa men 
mengerere mian na aropna 
AJaata'ala 
7:14-23 

(Mat. 15:10-20) 

14 Ka' ia leclo' i Yesus soosoodo a 
mian biai' i raaya'a, kasi norobu i ia^ 
taena, "Porongori pore-pore kada* 
arationmuu. 13 Upa men na Uwa ka' 
minsoop na wakana mian sianta 
mengerere i ia, kascc ka' upa a men 
na lalom ka umuar, none' 


a men mengerere. 1 Ka' men daa 
tilingaan, porongori.]" 

12 Ia parer eimo i Yesus a mian 
biai' iya'a, ka' ninsoop na laigan. 
Murit-muritna nimikirawar na Ko'- 
ona, se* upa a paraluuna popiala 
iya'a. 18 Yesus norobu na ko'ona i 
raaya'a, taena, "Siasianapo uga' 
mangarati i kuu? Koo'po kuu inti'i 
se* upa men na liwa ka' minsoop na 
wakana mian sianta mangawawau i 
ia marere na aropna Alaataala? 
19 Gause men minsoop na lalom mo- 
no' sianta minsoop na noa, kasee 
minsoop na kompong ka' uarkonon 
soosoodo." Tia wurung men koiya'a, 
ai Yesus nambantilkon se' wiwi'na 
kakaan sida kaanon. 

20 Yesus norobu soosoodo, taena, 
"Men umuar na noana mian, nono' a 
men mengerere i ia. 21 Gause na 
lalomna noa a men uaranna pikiran 
ba'idek, mosuo* sambu-sambumo, 
mamangan, mampapatei mian, 
22 mosuo' tia samba-sambana mian, 
mongko'uusi upana mian, manga- 
wawau men ba'idek, umakal, 
mongololoikon po'uusna noa, 
masindir, momotaekon, mintidaa- 
daa, tabingaL 23 Wiwijna men ba'- 
idek iya'a na lalom a uaranna, ka' 
iya'a a men mangawawau mian sida 
marere na aropna Alaataala." 

Yesus ia parasaya sa'angu 1 wiwine 
men taasi* lipu' Yahudi 
7124-30 
(Mat. 15:21-28) 

24 Noko daa koiya'a, ia parereimo 
i Yesus a dodongoan iya'a ka' 
nomae' na dodongoanna lipu* Tirus. 
Ia ninsoop na laigan sangkau see ia 
ude' inti'ionna mian se' damo ndo'o i 

ia. Kasee sian sidaonna mompopo- 
wuni wakana. ^Isian sa angu' 
wiwine men anakna ia lampingi 
meena. Ia nongorongor se isian i 
Yesus; wiwine iya'a notakamo ka' 
nonsoosa 1 na arop ni Yesus. 26 Ia 
nama'ase' kada* i Yesus mumbuse'i 
meena men nangalampingi anakna. 
Wiwine iya'a samba Yunani, lipu' 
Penisia na Siria. 27 Yesus norobu na 
ko'ona, taena, "Anak a olukon 
pakaanon bi benteng. Sianta kana a 
mangala kakaanna anak ka' balo'- 
konon na au'."* 

^Taena wiwine iya'a, "Indo* 
Tumpu, kasee au* na intuna 
meda'po mangkaan tara men tuo- 
ngonna anak.* 

29 Yesus norobu na ko'ona, taena, 
”Ka' koi kanooro'o a ninsimbatiim, 
ule'kon i koo. Meena men nanga- 
lampingi anaak, noumuarmo." 

■^Wiwine iya'a no'umule'konmo. 
Ia takai na laigan, anakna toko-tokol 
na tokolan, ka' meena iya'a tuutuu' 
uga' no'umuarmo. 


Yesus nengelesi'i sa'angu mian men 
umu 1 ka' mabongol 
7:31-37 


3i Noko daa iya'a, i Yesus nama* 
rereimo dodongoanna lipu* Tirus, 
ka' ningimputkon rarae'na lumiu na 


Sidon mae na danauna GaliJea. Ia 
sumalan lumiu na dodongoan Som- 
pulo' Kota. 32 Tongko‘ indo'o, isian 
mian nangawawa na Ko'ona sa'angu* 
mian men umu' ka' mabongol. Ia 
pa'ase' i raaya'a i Yesus mengepet- 
kon limana na mian iya'a. 


33 Ia wawa i Yesus a mian iya'a daa 
somo raaraaya'ana, kasi ia 
nonsoopkon rangkumna na tili- 
ngana mian iya'a rua-ruambotakna. 
Kasi ia inori i Yesus ka' nikoyong a 
sila'na mian iya'a. ^Noko daa 
koiya'a, ai Yesus nolumelengea'mo 
waara'a na langit ka' ninoa booboo- 
lak kasi norobu na mian iya'a, taena, 
"Epata," men aratina, "Koloaian!" 

^Tilingana mian iya'a nopoo- 
rongormo ka' sila'na nolundengmo 
soosoodo ka* ninsidamo bisara pore. 
^Sianta pataion ni Yesus a mian 
wiwi'na muntundun wawau iya'a na 
mian sanggiran. Kasee koiya'amo i 
Yesus mongkokundakon mian mun- 
tundun, tongko' kaekae' ka dodoa i 
raaya'a montolele'kon wawau iya'a. 
37 Wiwi'na mian men nongorongor 
iya'a nosamba' tuu'. Raaya'a 
norobu, taena, H Wiwi'na ia wawau, 
pore. Mian mabongol ia wawau 
sida nopoorongor, ka* mian umu', 
sida nobisara." 

Yesus namakaan mian paat loloon 
8 : 1-10 

(Mat. 15:32-39) 

8 Noko daa iya'a sianta nanau'^ 
isianmo soosoodo mian biai 
notaka barimpung. Gause sianmo 
kakaanna i raaya'a, ia leelo* i Yesus 
a murit-muritna ka* norobu, taena^ 
2 "Molingu' tuu' i yaku' na mian biai 
karaanii. Tolungiliomo i raaya'a 
damo raani'i tii yaku'. Koini'i 
sianmo bo kakaanna i raaya'a. 3 Ka' 
posuu'onku i raaya'a umule'kon see 
mololu mbaka' laat poso' i aaya'a 


7:27 anak... au’: Paraluuna timbaani’ ni Yesus koi kani'imari: anak, aratina, samba Yahudi, 
ka' na tempo ni Yesus, samba Yahudi nangaani mian men laasi’ samba Yahudi koi au’. 

na tanga'na salan. Daa i raaya'a 
isian men oloa a notakaanna." 

4 Ia simbati murit-murit ni Yesus, 
taena, "Dodongoan kani'i oloa mian. 
Koi'upa a pantausi kakaan men daa 
sukup bo kaanonna mian kani'i 
wiwina?" 

5 Yesus nimikirawar, taena, Tipii 
a rod men isian na ko'omuu?" 

Taena i raaya'a, "Pipitu 1 ." 

6 Ia posuu'mo i Yesus a mian biai 1 
iya'a umoruang na tano', kasi ia ala 
a rod iya'a pitu-pitu'na ka‘ nobase- 
lele' na Alaata'ala. Noko daa koi- 
ya'a, ia rumpi-rumpikmo a rod iya'a 
ka' nirookon na murit-muritna kada* 
obo'-oboskononna i raaya'a na mian 
biai'. Murit-muritna uga' nongolo- 
loikonmo koiya'a. 7 Isian uga' susum 
morio' toropii na ko'ona i raaya'a. 
Yesus nobaselele na Alaata'ala 
bona susum iya'a, kasi ia posuu' 
a murit-muritna nongobo-oboskon 
susum iya'a uga'. 8 Wiwi'na mian i 
raaya'a benteng nokumaan, ka' 
tarana rod men nikaan iya'a, niruru 
dauga' pitu* basung a nobuke'. 
9 Mian i raaya'a # isian toro paat 
loloon a kobiai'na. Kasi ia posuu' i 
Yesus i raaya'a umule'kon. *°Kasi i 
Yesus tia murit-muritna liuliu 
nolumakit na duangan ka* nomae' 
na dodongoan Dalmanuta. 


Mian Parisi nama'ase' i Yesus 
mangawawau upa men kosamba' 
sanggiraanan 
8:11-13 

(Mat. 16:1-4) 

11 Mian Parisi notaka ni Yesus 
bangar pii ira ka* nopoogagai tii 
Yesus. Raaya'a mingkira monsobai 
i Yesus. Ia pa'ase' i raaya'a kada* 
daa i Yesus mangawawau upa men 
kosamba* men nda'amari surugaa na 
Alaata'ala. 12 Kinosusana noa ni 
Yesus a koiya'a. Liuliu ia simbati, 
taena, "Upa inta a mian na tempo 
koini'i, se* mama'ase* i yaku' 
mangawawau upa men kosamba'? 
Tuutuu' ini'imari wurungku, bona 
mian tempo koini'i, yaku 1 sianta 
mangawawau sa'angu' upa kosamba 1 
men koiya'a." 

13 Liuliu ia parerei i Yesus i 
raaya’a, kasi ia nolumakit na 
duangan ka' nomae' na sambotakna 
danau iya’a. 

8:11: Mat. 12:38, Luk. 11:16 
8:12: Mat. 12:39, Luk. 11:29 

Yesus nompopialakon mian Parisi 
tii Herodes koi ragi 
8:14-21 

(Mat. 16:5-12) 

14 Komburi'si ka* ni’inti'i se* murit 
ni Yesus, sianta namaa roti biai'. 


8:9 mian I raaya’a: Na Matius 15:38 nilundunkon sc‘ men nangkaan roti iya‘a paat loloon 
mian moro'one saliwana wiwine ka'anak morio 1 . 

tongko' sa'angu* a rotina i raaya'a na 
duangan. 15 Yesus nompopo'imamat 
i raaya'a, taena, "Maka'amat i kuu 
na ragina mian Parisi tia ragi ni 
Herodes." # 

16 Raaya'a nopootundunii, taena i 
raaya’a, "Mbali 1 koiya'a a wurung ni 
Yesus gause i kita sianta namaa 
roti." 

17 Ia inti'i i Yesus a upa men 
pootunduniikononna i raaya'a. 
Mbali' iya'a, i Yesus nimikirawax na 
ko'ona i raaya'a, taena, "Nongko'upa 
i kuu se' mompootundunnkon sianta 
isian roti? Siasiannapo nopoo'inti'i 
ka' nangarati i kuu? Mokudul tuu' a 
noamuu. 18 Kuu mataan, nongko'- 
upa se' sianta mimiile'? Kuu tili- 
ngaan, nongko'upa se' sianta pooro- 
ngor? Sianmo kuu inau* l9 a roti 
lilima' men yaku' rumpi-rumpik 
bona mian lima' loloon? Pipii 
basung a nobuke' labina kakaan 
men kuu ruruT 

la simbati i raaya'a, taena, 
"Sompulo' rua' basung." 

20 Ia pikirawar i Yesus soosoodo, 
taena, "Tempona nungurumpi- 
rumpikanku roti pipitu' bona mian 
paat loloon, pipii basung a labina 
kakaan men kuu mru'?” 

la simbati i raaya'a, taena, H Pitu‘ 
basung." 

21 Tae ni Yesus soosoodo, "Sia- 
siannapo mangarati i kuu?" 

8:15: Luk. 12:1 8:18: Yer. 5:21, Yeh. 12:2, 
Mrk. 4:12 

Yesus nengelesi'i mian mampisok 
na Betsaida 
8 : 22-26 

22 Noko daa koiya'a, ai Yesus tia 


muritna notakamo na Betsaida. Na 
Betsaida iya'a, isian mian nanga- 
wawa sa'angu'^ mian men mampisok 
nai Yesus, ka' nama'ase' kada daa 
koyongon ni Yesus a mian men 
mampisok iya'a kada' daa lcsi'ionna. 
23 Mbaka‘ ia intonimo i Yesus a 
limana mian men mampisok ka' 
nibibit mae' na liwana kampung 
iya'a. Kasi ia inori i Yesus a matana 
mian iya'a, ka' nikoyon^, kasi ia 
pikirawar, taena, "Piileoonmo a 
upa-upa?" 


^Mian iya'a nontoa'imo .waatu'u 
ka* norobu, taena, "Indo'. Yaku' 
nimiile' mian pototumpang, see 
tongko 1 koi kau piile'onku." 

^Ia koyong i Yesus soosoodo a 
matana mian iya. Noko daa iya'a, 
mian men mampisok nopoopiile'mo 
tuu'. Nalesi'mo a matana ka* 
wiwi'na manasamo piile'onna. 
26 Yesus norobu na koona soo- 
soodo, taena, "Ulc'kon na laigaan, 
ka' alia motanga' kampung." 


Pangakuan ni Petrus na kokana'an 
ni Yesus 
8 : 27-30 

(Mat. 16:13-20; Luk. 9:18-21) 

27 Noko daa koiya’a, i Yesus tia 
murit-muritna nomae'mo na 
kampung-kampung men na lipu'na 
Kaisarca Pilipi. Na tanga'namo 
salan, ai Yesus nimikirawarimo 
murit-muritna, taena, "Ai ime a 
pinginti'ina mian biai' i yaku' kani'i?" 

^Ia simbati muritna, taena, "Isian 
men nangaan ai Yohanes Pansarani. 
Isian uga' men nangaan ai Nabii 
Elia. Ka' mian sanggiran soosoodo 


8:15 raglna mian Parlsl tia ragl nl Herodes: Ai Yesus nompopialakan wawaunu mian 
Parisi lii Hcrodcs koi ragi. Wawauna i raaya'a mambalaki'kon wawau men ba'idek. 

nangaan kansala'anna sa'angu' 
nabii.* 

29 Yesus nimikirawar na koona i 
raaya'a soosoodo, taena, "Kasee ka* 
na ko'omuu, ai ime i yaku kani'i?" 

Ia simbati i Petrus, taena, "Kuu 
Tomundo' men Pansalamatkon." 

^Kasi ia popomgat i Yesus i 

raaya'a dako' muntundun* na mian 

sanggiran kokana'anna wakana. 

8:28: Mrk. 6:14-15, Luk. 9:7-8 
8:29: Yoh. 6:68-69 

Yesus nuntundunkon 
kosansaraanna tia kopateanna ka‘ 
koi'upa men boo wawauon kada' 
sida mongololo' i ia 
8:31 - 9:1 

(Mat. 16:21-28; Luk. 9:22-27) 

31 Noko daa koiya'a, i Yesus nun- 
tumbeimo nimisiso' murit-muritna 
se* Anak Manusia tio mantaup san- 
sara biai' ka' kokundaionna tana- 
tanaas tia moomoola'na imam ka' 
wawa ukum Torat. Ia bo papateion, 
kasee na ilio kotolu'na, ia bo tuo' 
soosoodo. 32 Koiya'a a kanasana i 
Yesus nuntundunkon iya'a na murit- 
muritna. Kasee i Petrus nanga- 
wawa i Yesus waale'e na soripi'na 
ka' nongkororo. 33 Yesus ningilinga 
ka* nangarop murit-muritna, kasi 
nongkomaso'i i Petrus, taena, 
"Kumbaale'ena i koo, Ibiliis. Po'uu- 
wus kanono' po'uusna manusia, taa- 
si' po'uusna Alaata'ala." 


^Noko daa koiya'a, ia leelo’mo i 
Yesus a murit-muritna tia mian biai' 
men damo raando'o, kasi norobu i 
ia, taena, "Mian men mingkira' 
mongololo* i yaku* tiodaa 
mongkolimbo'kon paraluuna wa- 
kana ka' mamasa'an saliip, kasi 
mongololo 1 i yaku'. ^Mian men 
mompopobalaki* ka' mompopo'o- 
lukon tutuo'na sianta boo salamat, 
kasee mian men mongorookon 
tutuo'na bo ingku* tia bona Lele 
Pore na Alaata'ala, nono' a men 
salamat. ^Aupa ka'untunganna 
mian mau ia nontombonoi longkop 
dunia kani'i kasee tutuo'na sian 
salamat? 37 Sianta isian upa men 
umangga' men sida pombolosi 
tutuo'na. 

^Kalu sa'angu' mian makamaa* 
mangaku i yaku' tia pisiso'ku na 
tempo men ba'idek kani'i, men isian 
mian tabingal na Tumpu, Anak 
Manusia uga' makamaa' mangaku 
mian inono' na tempona kota- 
kaanna soosoodo tia kuasana 
Tamana ka* lolo'onna malaa’ikat 
men molinas." 

9 Taena i Yesus, "Kada' bo 
inti'ionmuu, na kansala'anna i 
kuu men damo karaani'i, tuutuu* 
isian men sianpo lapus kalu sianpo 
nimiile' Batomundo'anna Alaata'ala 
taka tia kuasana." 

8:34: Mat. 10:38, Luk. 14:27 

8:35: Mat. 10:39, Luk. 17:33, Yoh. 12:25 


8:30 dako 1 muntundun: Ia sarui mian biai' na tempo ni Yesus $e' Tomundo' Pansalamatkon 
men niioonkon bo sida Tomundo'na i raaya'a men membebaskon lipu' Yahudi na 
Batomundo'anna samba Romawi. Kasee ai Yesus minginti'i se' i ia tio pate tutung, kasi tuo' 
soosoodo. 

Yesus waara'a buu'na ka‘ nilablkon 
mian wiwi'na 
9 : 2-13 

(Mat. 17:1-13; Luk. 9:28-36) 

2 Koi noommo ilio a noporusanna, 
ai Yesus nangawawamo i Petrus tii 
Yakobus ka' i Yohanes mintirensa 
raaraaya'ana na buu'na sa'angu' men 
alayo'. Kasi dudus ni Yesus noko- 
boliian na aropna i raaya'a. 
3 Pakeanna nosidamo bubulak laa- 
ngan. Sianta sa'angu* mian na dunia 
kani'i a men mamaka'ala mantatapi 
koiya'a a kobulakna. 4 Noko daa 
koiya'a, tolu-tolu* muritna nimiile' i 
Elia tii Musa men kaekae 1 batundun 
tii Yesus. 5 Mbaka* nobisaramo i 
Petrus nai Yesus, taena, "Guru, 
ma'amat tuu' i kita ka'ita. Mbulo kai 
momokcrer laigan morio* totolu', 
sa'angu* bo ko'omuu, sa'angu' bo ni 
Musa, ka* sa'angu' soosoodo bo ni 
Elia." 6 Ai Petrus nobatundun koi- 
ya'a gause ia tia samba-sambana 
rua-rua'na nopatakutmo tuu', mbali* 
sianmo ia inti'i se' upa men bo tun- 
dunonna. 

7 Noko daa koiya'a, ia sa'upimo 
antong i raaya'a, ka' na antong iya'a, 
ia rongor i raaya'a isian wurung, 
taena, "Kani'imo a anakku men 
kolingu'ku; porongori i ia." ^ong- 
ko* sangkidop, tempo i raaya'a 
nengelealokon na tiku-tikumna i 
raaya'a, sianmo mian sanggiran, 
somo i Yesus suungna indo'o. 

^empona i raaya'a notumokuru 
na buu'na iya'a, ia potoo i Yesus i 
raaya'a, taena, "Alia pambantilkon 
kuu nai ime-imepo a upa men kuu 


piile' umba'a kalu sianpo Anak 
Manusia nopate ka' tumuo' soo- 
soodo." 10 Potuun iya'a ia tontoni i 
raaya'a, kasee raaraaya'amo mun- 
tumbeimo mompootunduniikon se' 
upa paraluu ni Yesus mangaan 
"nopate ka' tuo' soosoodo." 

13 Ia pikirawar i raaya'a ni Yesus, 
taena, "Nongko'upa a wawa ukum 
Torat nuntundun se' i Elia tiodaa 
taka olukon* koo'po tia kota- 
kaanna Tomundo' Pansalamatkon?" 

12 Ia simbati i Yesus, taena, "Ai 
Elia tuutuu' taka olukon, kada* 
wiwi’na bi toropot. Kasee koi'upa a 
tia Anak Manusia? Nongko'upa se* 
na lalomna Alkitaap nitulis se' i ia 
bo munsuri sansara ka' idekionna 
mian? 13 Kasee bantilkononku na 
ko'omuu ai Elia noko takamo, ka 1 
mian biai' nangawawaukon i ia tia 
po’u-po'uusna i raaya'a. Nono* 
kana'mo tia men nitulismo na 
Alkitaap a upa men mangkana'i 
wakana." 

9:2-7: 2Ptr. 1:17-18 

9:7: Mat. 3:17, Mrk. 1:11, Luk. 3 22 

Yesus numbuse'i meena na anak 
men ia popo'umu' meena 
9 : 14-29 

(Mat. 17:14-21; Luk. 9:37-43a) 

14 Tempona i Yesus tia muritna 
tolu-tolu'na raando'omo tia murit- 
muritna men sanggiran, ia piile* i 
raaya'a biai' a mian ningiriwuti 
iraando'o. Isian toropii wawa ukum 
Torat pintanga’ poogagai tia murit- 
murit ni Yesus. 15 Sarataa ia too- 


9:11 Ella tiodaa taka olukon: Na Malcakhi 4:5-6 nitundunkon ai Elia bo taka mongolukoni 
Tomundo' Pansalamatkon, ka na Matius 11:13-14, ka’ Matius 17:12-13. nitundunkon sc’ ai 
Yohanes Pansarani, ia men ngaanon i Elia. 

pale 1 mian i raaya'a se' isian i Yesus, 
nosamba' tuu 1 i raaya'a. Liuliu notu- 
metende' mae' nangalaboti. 16 Yesus 
nimikirawar na murit-muritna, 
taena, "Upa iraaro'o men poogagai- 
kononmuu tia wawa ukumTorat?" 

17 Na tanga'na mian biai' iya'a, sa- 
angu' a mian men ninsimbati, taena, 
"Guru, yaku' nangawawa anakku na 
ko'onta. Anakku iya'a ia popo'umu' 
meena. 18 Sarataa takaionnamo, 
mbaka' wawauonna meena iya'a 
kada 1 anakku mangkairimpa' na 
tano', nganga'na wura'on, mokoroit 
a wese'na, ka' wakana sida moroson. 
Yaku* nama'ase' na murit-muritmuu 
moki buse'ikon meena iya'a, kasee 
sianta ia poko sida i raaya'a 
nibuse'i." 

19 Yesus norobu na ko'ona i 
raaya'a, taena, "Alia uga' i kuu mian 
men na tempo koini'i! Kuu karaani'i 
a tuutuu' sian mamarasaya. Taka ipi 
i yaku 1 dumodongo tii kuu ka 1 
basabar na ko'omuu? Wawa a anak 
inono' le'emari." 20 Anak iya'a ia 
wawakonmo i raaya'a ni Yesus. 

Tongko' ia toopiile' meena iya'a i 
Yesus, ia rosonkonmo meena a 
wakana anak iya'a, liuliu tinomba- 
bas, kasi tongkolinda* na tano'. Nga- 
nga'na wura'on. 2 *Ia pikirawar i 
Yesus na tamana anak iya'a, taena, 
"Koi’upamo a nau'na i ia nokoi 
kaya'a?" 

Ia simbati tamana, taena, "Dau- 
ga'napo itiu* i ia. 22 lsianmo topiripii 
a meena mongko'uusi mampapatei i 
ia. Isian men ia babaskon 


na apu, ka 1 isian men na lalomna 
weer. Kasee kalu pokoonta 
tulungon, kolingu'i i kai, alinta, ka* 
tulung i kai." 

^Ia simbati i Yesus, taena, "Upa 
a taemuu umba'a, kalu pokoonta? 
Wiwi'na upa-upa pokoon asar mian 
parasaya." ^Tamana anak iya'a 
liuliu nangkakaro', taena, "Yaku* 
parasaya, tulung i yaku* kada' yaku' 
parasaya tuutuu'." 

^la piile' i Yesus se' kaekae* biai' 
a mian taka moruuruut, mbaka' ia 
nobisaramo nomosuu* meena iya'a, 
taena, "Hee, koo meena men nom- 
bongoli tia nompopo'umu', uar na 
anak kani'i, ka' aliamomo 1 mungule'i 
soosoodo i ia." 

26 Meena iya'a nangkakaro* ka* 
nompoporoson tia nunggugurkon 
wakana anak iya'a, kasi no'umuar a 
meena iya'a. Anak iya'a somo koi 
mian pate piile'on, tamban mian 
biai' norobu, taena i raaya'a, 
"Daamo, patemo ile'e i ia." 27 Kasee 
i Yesus ningintoni limana anak iya'a 
ka* nangawangonkon. Anak iya'a 
uga* nokumekerermo. 

^Na laiganmo i Yesus, nota- 
kamo a murit-muritna somo raa- 
raaya'ana, ka' nimikirawar na ko'- 
ona, taena, "Nongko'upa i kai se' 
sianta nomoko numbuse'i meena 
iya'a?" 

29 Ia simbati i Yesus, taena, 
"Meena men koiya'a, tongko* do'a* a 
men sida pumbuse'i. Sianta sida tia 
upa sanggiran." 


9:29 tongko* do*a: piile* uga‘ na Matius 17:21. 

Kopinduanna i Yesus 
mintundunkon kokopateanna tia 
kotuo'anna soosoodo 
9 * 30-32 

(Mat. 17:22-23; Luk. 9:43M5) 

^Ai Yesus tia murit-muritna 
nomae'rao namarerei dodongoan 
iya'a ka' ningimputkon rae'anna i 
raaya'a, lurniu na lipu'na Galilea. Ai 
Yesus sian mo'uus inti'ionna mian 
se' damo aana i ia, 31 gause i ia kae- 
kae' miInisiso , murit-muritna taena, 
"Yaku 1 , Anak Manusia, bo rooko- 
nonna mian kada' papateion, kasee 
bo tuo' soosoodo na ilio kotolu'na." 

32 Murit-murit ni Yesus sianta 
ninginti'i upa men ia pisiso'kon i 
Yesus, kasee i raaya'a matakut 
mimikirawar na Ko'ona. 

Ai ime a men balaki'na na 
karansala'anna murit 
933-37 

(Mat. 18:1-5; Luk. 9:46-48) 

33 Ari Yesus notakamo na Kaper- 
naum. Ndo'omo na laigan ia pikira- 
warimo i Yesus a murit-muritna, 
taena, "Upa a men poogagaikonon- 
muu umba'a na tanga'na salan?" 

^Raaya'a sianta ninsimbati gause 
na tanga'na salan i raaya'a mompoo- 
gagaikon se' ime a men balaki'na 
tuu* i raaya'a. 35 Ai Yesus no'umo- 
ruang, kasi ia leelo' a muritna 
sompu-sompulo' rua* irana iya'a. Ai 
Yesus norobu na ko'ona i raaya'a, 
taena, H Ime i kuu men mingkira' bi 
sida balaki'na, tiodaa sida koi 
morio'na, po'ata'onna mian biai'." 
^Noko daa iya'a, ia ala i 


Yesus a anak itiu' sa'angu' kasi ia 
pokerer na tanga'na i raaya'a 
wiwi'na. Kasi ia taawan i Yesus a 
anak iya'a, ka* norobu na murit- 
muritna, taena, 37 "Mian men mong- 
kolingu'kon ka' mangawawau pore 
na sa'angu' anak koi kani'i gause 
mian iya'a mongololo* pisiso'ku, 
nono' a men ngaanon mongkolingu- 
kon i yaku'. Ka' mian men mong- 
kolingu'kon i yaku', ia taasi' tongko' 
mongkolingu'kon i yaku', kasee 
mongkolingu'kon uga' i ia men 
nomosuu' i yaku’." 

9:34: Luk. 22:24 

9:35: Mat. 20:26-27, 23:11, Mrk. 10:43-44, 
Luk. 22:26 

9:37: Mat. 10:40, Luk. 10:16, Yoh. 13:20 

Sa'angu' mian men taasi' murit ni 
Yesus numbuse'i meena tia ngaan 
ni Yesus 
938-41 

(Luk. 9:49-50) 

•^Kasi i Yohanes nobatundun ni 
Yesus, taena, "Guru, kai nimiile' 
sa'angu' mian numbuse'i meena see 
tia ngaanmuu a numbuse'ina, 
mbaka' kai kokundakonmo i ia 
gause i ia taasi' tii kita." 

39 Kasee i Yesus norobu, taena, 
"Alia i kuu mongkokundakon i ia, 
gause sianta sa'angu* mian a men 
mangawawau upa kosamba* tia 
ngaanku uga' liuliu sida mingidek i 
yaku'. 40 Mian men sianta malawan 
na ko'onta, nono' tii kita. 41 Inau' 
pore-pore. Mian men mimi’inumi i 
kuu, montoodaa i kuu lolo'na 
Kristus, ia sabole-bole mantausi 
tambona." 

9:40: Mat. 12:30, Luk. 11:23 
9:41: Mat. 10:42 

Yesus noki' anui giigii 1 upa men 
mondosai 
9:42-50 

(Mat. 18:6-9; Luk. 17:1-2) 

42 "Ime a men bo manggau'kon 
anak morio* karaani’i sa'asa'angu'ipo 
kada* sianmo mamarasaya i yaku', 
mbulo mian inono’ nikooti watu 
kilangan* na toure'na ka' nituong na 
lalomna tobui dako' manga wawau 
koiya‘a na anak morio* ka* kana* 
ukumanna Alaata'ala. 43 Too se* 
limaam a mondosai i koo, kolongi a 
limaam inono', gause mau rua- 
ruambotakna limaam isian, see i 
koo minsoop na apuna naaraka men 
sidutu, mbulo tia lima sambotak, see 
i koo tumuo* tia Alaata'ala. 
[^Apuna naaraka iya*a sianta pate 
ka* ule morio 1 * uga 1 sianta pate na 
apu iya'a.] 45 Too se* saraat a mon- 
dosai i koo, kolongi a saraat inono', 
gause mau saratan i koo rua- 
ruambotakna, kasee i koo balo'ko- 
non na naaraka, mbulo tia sarat 
sambotak see i koo tumuo* tia Alaa- 
ta'ala. [ 46 Apuna naaraka iya'a sianta 
pate ka* ule morio 1 * uga' sianta pate 
na apu iya'a.] 47 Too se* mataam 
mondosai i koo, kuati a mata inono', 
gause mau mataan i koo rua- 
ruambotakna, see i koo balo’konon 
na naaraka, mbulo tia mata sa'angu' 
see i koo minsoop na Batumundo'- 
anna Alaata’ala. 48 Apuna naaraka 
iya'a sianta pate ka' ule morio'* uga' 
sianta pate na apu iya'a. 

49 Wiwi‘na mian bo molinasion tia 
apu, koikoimo upa men bo koyo'- 
konon bona Tumpu molinasion tia 


timuson. 

50 Timuson mbase pore, kasee ka* 
natawas i ia, sianmo sidaon 
wawauon bi potee'. Mbaka* iya'a, i 
kuu tio bi siaa koi timuson; tumuo' 
pooka'amat tia simbaya'muu." 

9:43: Mat. 5:30 9:47: Mat. 5:29 

9:48: Yes. 66:24 

9:50: Mat. 5:13, Luk. 14:34-35 

Yesus nimisisolton mangkana'i 
poorensaan 
10 : 1-12 

(Mat. 19:1-12; Luk. 16:18) 

Inda'a ai Yesus norumingkat 
mae' na libutan Yudea ka' na 
libutan na sambotakna weerkauna 
Yordan. Ka* indo'o uga* mian biai 
taka ningiriwuti i ia, ka' koi biasana 
ai ia taka mimisiso' i raaya'a uga'. 

2 Mbaka' notakamo a toropii mian 
Parisi bo monsobai i Yesus. Raaya'a 
bapikirawar na Ko'ona, taena i 
raaya'a, "Koi ukum na agamanta 
koi'upa ka' sa'angu' moro'one men 
boroki'an sida mengerensai boro- 
ki'na?" 

3 Kasee ia simbati i Yesus, taena, 
"Koi'upa a namarenta ni Musa na 
ko'omuu?" 

4 Taena i raaya'a, "Ai Musa nama- 
talai mian mengerensai boroki'na, 
asar muntulis surat cerai kutung." 

5 Taena i Yesus, "Ai Musa mbali' 
nuntulis parenta iya'a na ko'omuu 
gause i kuu kosian mingkira' pisi- 
so'on. 6 Kasee na tumbe-tumbepo, 
tempona Alaata'ala nangawawau 
manusia, ‘Alaata'ala nangawawau 
moro'one tia wiwine. 7 Mbali* iya’a 



9:42 watu kilangan: walu malcmpat balaki’ ka‘ marawat men pakeonna mian mbaripi 
mmggiling gandum men kakariorkononna S3pi’ a puluna. 

9:44, 46, 48 ule morio 1 : ule men mangkaan upa baras. 

moro'one bo mamarerei sinana tia 
t am an a ka' mosa'acgu' tia boro- 
ki'na. s Mbaka* i raaya'a taasi'mo 
rua' mian, kasee sa'angu” ^Mbali' 
iya'a upa men ia posa'angu'mo Alaa- 
ta'ala sian sida rensaonna manusia." 

10 Tongko' na laiomnamo laigan, 
murit-murit ni Yesus nobapikara- 
warmo soosoodo upa men ia poosi- 
simbatkon toropii mian Parisi tli 
Yesus koi umba'a. n Mbaka' ia ban- 
til i Yesus na ko'ona i raaya'a taena, 
"Ime-ime a mengerensai boroki'na 
ka’ mosuo* tia wiwine sanggiran, ai 
ia kanono' bersina. 12 Mau uga‘ 
wiwine men mengerensai lang- 
kai'na ka* mosuo' tia moro'one sang- 
giran, ia uga' bersina." 

10:4: Ul. 24:1-4, Mat. 5:31 10:6: Kej. 1:27, 
5:2 10:7-8: Kej. 2:24 10:11-12: Mat. 5:32, 
IKor. 7:10-11 

Yesus nambarakaati anak morio* 
10:13-16 

(Mat. 19:13-15; Luk. 18:15-17) 

13 Isian mian nangawawa anakna i 
raaya'a mbaale'e ni Yesus kada* daa 
i Yesus mongkoyong ka' mambara- 
kaati anakna i raaya'a. Kasee murit 
ni Yesus tongko' nongkomaso'i i 
raaya'a. 14 Kasee ia piile* i Yesus se' 
koiya'a, ia pinsala'imo, taena, "Pata- 
lai a anak karaanono' taka na ingku 1 ! 
Amo' kokundakonon i raaya'a le'e- 
mari na ingku', gause mian men koi 
kanono* i raaya'a mba'a men boo 
sida mianna Alaata'ala. 15 Intoom- 
kon ini'imari! Ime a men taka na 
Alaata'ala sianta koi anak itiu',* ai 
ia sianta sida bo mianna Alaata'ala." 
16 Noko daa i ia nangaan koiya'a, ai 
Yesus nongorootmo anak-anak 


morio', kasi ia nda’anakon a limana 
na wawona takala'na anak-anak 
morio* iya'a ka* ia barakaati. 

10:15: Mat. 18:3 

Mian kaya nimikirawar ni Yesus 

upa men tio wawauonna kada' ia 
sida mantausi kotuo'an men sidutu 
10:17-31 

(Mat. 19:16-30; Luk. 18:18-30) 

17 Tcmponamo i Yesus naming- 
kat ningimputkon rae'anna taka a 
sa'angu mian tende-tende' mbaale'e 
ni Yesus kasi no'umoruang duku- 
duku tuur na arop ni Yesus. Ai ia 
nobapikirawarmo, taena, "Guru men 
pore, upa a men tiodaa wawauonku 
kada' i yaku' mantausi kotuo'an men 
sidutu?" 

18 Ia simbati i Yesus, taena, 
"Nongko'upa se' i koo mangaan i 
yaku' se' pore? Sianta sa'angu' mian 
men pore saliwana Alaata'ala. 19 Ai 
koo ninginti’imo aturna Alaata'ala: 
‘Alia mampapatei mian, alia ber- 
sina, alia mamangan, alia inimbo- 
rekon mian, alia mangakali mian, 
ka* angga’i a tamaam tia sinaam.’" 

20 Taena mian iya'a, "Guru, 
wiwi'na atur iya'a yaku' pokolo- 
loikonmo temponapo i yaku' dauga' 
laandue'." 

21 Yesus nintioki mian iya'a ka' 
nolingu' tuu, kasi i ia norubu, taena, 
"Dauga* sangkaliangan a men koo'po 
koo wawau. Rae' ka' balukon a giigii 
upaam ka' rookon a doi'na bo 
ko'ona mian talalais, kada’ i koo 
mokosue kupang na surugaa. Moko 
daa kasi i koo taka mongololo' i 


10:15 koi anak tOu': montombonoi noa men parasaya tuu' 

yaku\" 22 Nongorongor i Yesus 
nangaan koiya'a, mian iya'a iiuliu 
kinoboliian a dudusna. Ia nomae- 
mo kasee susa Urn* a noana gause i 
ia kaya tuu'. 

^Kasi i Yesus nengelealokon 
murit-muritna ka' nambantilkon na 
ko'ona i raaya'a, taena, "Marepa tuu' 
a mian kaya minsoop bo sida mian 
men tomundo'ionna Alaata'ala." 

^Murit-murit ni Yesus samba' 
tuu' nongorongor upa men ia 
tundun i Yesus. Kasee ia imputi i 
Yesus soosoodo a wurungna, taena, 
"Anak-anakku, marepa' tuu' mba'a 
minsoop kada' sida mian men 
tomundo'ionna Alaata'ala. ^Bagia- 
kon sa'angu unta mimbolo'i bolo'na 
pakaut a daana, ka* tia sa'angu' mian 
kaya minsoop na lalomna men 
tomundo'ionna Alaata'ala." 

^Murit ni Yesus kaekae' samba' 
tuu'namo, ka* i raaya'a bisara 
sa'angu-sa'angu' waale'e, taena, "Ka' 
koiya'a, ai ime ansee a men daa boo 
salamatkonon?" 

27 Yesus nengelealokon i raaya'a 
soosoodo kasi taena, "Koi manusia 
hal iya'a sianta minsoop na aka! 
kada' mian daa sida salamatkonon, 
kasee minsoop na akal kalu na 
Alaata'ala. Gause' wiwi'na minsoop 
na akal kalu na Alaata'ala." 

^Kasi tae ni Petrus, "Piile 1 , i kai 
namarereimo wiwi'na upamai kada' 
mongololo* i kuu." 

^Ia simbati i Yesus, taena, "Para- 
saya ini’imari, mian men mamare- 
reimo laiganna, kabai utusna 
moro'one, kabai utusna wiwine, 
kabai sinana, kabai tamana, kabai 
anakna, kabai se' ale'na gause 
mongololo' i yaku' ka' gause 


mengelelekon iele pore na Alaa- 
ta'ala, ^mian kanono* koini'i uga* 
boo mantarima soosoodo koi piri- 
sa'atu paku' laigan, utus moro'one, 
utus wiwine, sina, anak tia ale* mau 
mune' lolo-lolo' biai' a repaan men 
boo liuon. Ka' ini'imari mian 
konono' boo mantarima kotuo'an 
sidutu. 31 Gause biai' a mian men 
penting tempo koini'i boo kosian 
penting tempo ini'imari. Ka' uga' 
mian men tempo koini'i piile'onta 
sianta penting, boo penting tempo 
ini’imari." 

10:19: Kel. 20:12-16, Ul. 5:16-20 
10:31: Mat. 20:16, Luk. 13:30 

Kopiritolunamo i Yesus 
nambantilkon bo pateanna 
10:32-34 

(Mat. 20:17-19; Luk. 18:31-34) 

32 Yesus tia murit-muritna na 
lalomna sa'angu* rae'an mae' na 
Yerusalem, ka* i Yesus na olukonna 
i raaya'a. Murit-muritna samba* ka* 
matakut. Mau mian men mongo- 
lolo' i ia indoro'omari na komburi' 
uga' matakut. Ia leelo'mo a som- 
ulo' rua* muritna ka' ia nuntum- 
eimo nambantilkon soosoodo na 
ko'ona i raaya'a upa men bo rumpa- 
kionna. 33 Taena, "Koini'i kita mae’ 
na Yerusalem ka* Anakna Manusia 
boo rookonon na imam-imam moo- 
la* tia wawa ukum Torat. Ka' i 
raaya'a boo mungukum i ia tia uku- 
man pate. Ka' uga' i raaya'a boo 
mongorookon i ia na limana mian 
men taasi’po samba Yahudi men 
kosian mamarasaya Alaata'ala. 
34 Ka' i ia boo ide-idekion, ka* 
inorion, sasalion ka saliipkonon. Ka' 
moko daa iya'a, kotolu'na ilio ai ia 
boo tuo* soosoodo." 

Pa'ase' ni Yakobus tii Yohanes 
10 : 35-45 
(Mat. 20:20-28) 

^Noko daa iya'a ai Yakobus tii 
Yohanes, anak ni Zebedeus, nun- 
tuu'i i Yesus ka‘ nobantil, taena, 
"Guru, kai mongooskon kada' i kuu 
mangalabot pore pa'ase'mai." 

^a simbati i Yesus i raaya'a, 
taena, "Upa a po'uusmuu men 
wawauonku?" 

37 Taena i raaya'a. Too daa sida, 
tarai i kai umoruang na lalomna 
batomundo'anmuu ini'imari. Ka' 
kansala'anna sa'angu' mian umo- 
ruang na uananmuu, sa'angu' mian 
na kauri'muu." 

^Kasee ia simbati i Yesus, taena, 
"Kuu sianta minginti'i upa men 
pa'ase'onmuu. Se' daa pokoonmuu 
a minginum na inuman repaan men 
tiodaa boo inumonku ka' minsoop 
na sa'angu repaan men boo 
rumpakionku?" 

3 ^"Pokoonmai" taena i raaya'a. 

Mbaka* i Yesus norobumo soo- 
soodo na ko'ona i raaya'a taena, 
"Daa mba'a. Kuu boo minginum na 
inuman repaan men boo inumonku, 
ka' minsoop na lalomna sa'angu' 
repaan men boo rumpakionku. 
40 Kasee ime a men boo umoruang 
na uananku kabai na kauri'ku, taasi' 
i yaku' a men mantantukon, 
Alaata'ala a men mantantukon ime- 
ime a men boo umoruang na 
oruangan iya'a." 

41 Nongorongor se' koiya'a, som- 
pulo* murit ni Yesus nongko- 
maso’konmo i Yakobus tii Yohanes. 


42 Kasee i Yesus nengeleelo'mo i 
raaya'a ka' nambantili, taena, "Koi 
men kuu inti'i, raaya'a men ngaa- 
nion pamarentana mian men taa- 
si'po samba Yahudi men kosian 
mamarasaya Alaata'ala mamarenta 
mianna tia noa men mapanas. Ka* 
moomoola'na uga' mansalankon 
parentana men koiya'a ka' memeet 
mianna. 43 Kasee i kuu amo' koiya'a. 
Ka* ime i kuu men mingkira' sida 
mian moola', ai ia tiodaa sida 
pelayanmuu, ^Ka' ime i kuu kani’i 
men mingkira' sida mian penting, ai 
ia tiodaa sida ata' bona mian sang- 
giran. 45 Gause Anakna Manusia 
taasi' taka bo layanio*. Ia taka bo 
mangalayani ka* bo mongorookon 
noana tia wakana bo pontolosi 
dosana mian biai'." 

10:30: Luk. 12:50 10:42-43: Luk. 22:25-26 
10:43-44: Mat. 23:11, Mrk. 9:35, Luk. 
22:26 

Yesus nengelesi'i i Bartimeus 
10 : 46-52 

’ (Mat. 20:29-34; Luk. 18:35-43) 

46 Notakamo i Yesus tia muritna 
na Yerikho. Tempona i Yesus tia 
muritna ka* mian biai* namarerei 
kota iya'a, isian sa'angu' mian 
talalais men mampisok oru-oruang 
na soripi'na salan ka' mo'ase'-ase' 
upana mian men lumiu. Ngaanna ai 
Bartimeus, anak ni Timeus. 47 Sara- 
taa ia rongor se' i Yesusmo men 
samba Nasaret a nolumiu, ia nang- 
kakaro'mo nengeleelo* i Yesus 
taena, "Yesus, lee' ni Daud!* 
Tulung i yaku, alinta!" 

48 Mian iya'a ia komaso'imo mian 


10:47 lee' ni Daud: Ai Bartimeus nengeleelo' i Yesus se' lee’ ni Daud gause ia inti’imo se‘ 
isian i Mesias men boo taka na lee’ ni Daud. 

biai*, ka* niposuu 1 mimporokot. 
Kasee ia tongko' kaekae' mom- 
boolaki mangkakaro', taena, "Lee' ni 
Daud, tulung alinta i yaku’!" 

49 Ai Yesus notaanmo kasi taena, 
"Leelo' i ia." 

Mbaka ia leelo'mo i raaya'a a 
mian mampisok iya'a. Kasi taena i 
raaya'a, "Popotaan a noaam! Mai 
ringkat. Ai koo ia leelo' i Yesus." 

50 Mian mampisok iya'a liuliu 
nungukati bokukum dubana ka* 
nambalo'kon, kasi norumingkat 
donga-dongan ka' nombaale'e ni 
Yesus. 

- sl Yesus nimikirawar, taena, "Upa 
a men ko'uuwus wawauonku na 
ko'oom?" 

Ia simbati mian mampisok iya'a, 
taena, "Guru, yaku* mingkira' 
mimiile'." 


52 Kasi ia simbat i Yesus 
soosoodo, taena, "Rae'mo ansee' i 
koo. Kaparasaya'aan a nengelesi'i i 
koo!" Mian mampisok iya'a liuliu 
nopoopiile'. Kasi ai ia nongololo' i 
Yesus na rae'anna. 

Yesus nilaboti tia adat na 
Yerusalem 
11 : 1*11 

(Mat. 21:1-11; Luk. 19:28-40; Yoh, 12:12-19) 

U Sarataa i Yesus tia muritna 
montorumpakimo Yerusalem, 
karani'mo Betfage tia Betania men 
na Bukit Zaitun, ai Yesus 
nomosuu'mo rua' mian muritna.' 
2 Ka' ia posuu* a muritna, taena, 
M Rae' na kampung katu'u men 
torumpakionta. Taka intu'u kodi* i 
kuu boo mungurumpaki sa'angu' 

keledai morio’ nitoongkon, men 
sianpo ia toolakiii mian. Ala ka’ 
kakai a kokootna ka' wawa tu’umari. 
3 Ka* too isian mian mimi-kirawar na 
ko'omuu, ‘Nongko'upa i kuu se' 
mangkakai kokootna keledai 
kanono'?’, bantilkon inta, Tumpu 
mamaraluui. Ka' sian maalin daa 
ule'kononamo i ita. 5 " 

4 Raaya*a nomae'mo ka' raaya'a 
nungurumpaki keledai morio* 
nitoongkon na aropna Jaigan na 
soripi'na salan kasi ia kakai i raaya’a. 
5 Isian toropii mian indo’o potokerer 
nimikirawar na ko'ona i raaya'a, 
taena i raaya’a, "Hee, nongko’upa i 
kuu se’ mangkakai kokootna keledai 
kanono’?" 

6 Kasi ia simbati i raaya’a koi men 
ia potookon i Yesus. Uga' ia 
patalaimo mian. 7 Kasi i raaya'a 
nangawawa keledai iya’a mbaatu'u 
ni Yesus. Taka intu’u ia latasimo a 
sengke'na keledai iya’a tia dubana i 
raaya’a, kasi ia lakiti i Yesus. 8 Biai' 
a mian men nungukati bokukum 
dubana i raaya'a ka* nanggampalkon 
na salan, ka' isian mian men 
nangala' panga* morio* men roo- 
nanaan na ale’ ka' nomokela na 
salan. 9 Giigii' mian men potorae', 
man men na olukon ka' men 
indoro'omari na komburi', mangka- 
karo'kon, taena i raaya'a, 10 "Hosana, 
tunde' a Alaata'ala! Bi kobara- 
kaatian i ia men taka mangawawa 
ngaanna Tumpu, ka' bi kobara- 
kaatian a Batomundo'anna ini'imari 
men batomundo’an ni Daud minti’- 
inta. Tunde* a Alaata'ala na ko'- 


alavo’an tuu'.” 

^Taka na Yerusalem i Yesus 
ninsoopmo na Laiganna Alaata'ala. 
Na Laiganna Alaata'ala iya'a ia 
paresa wiwi'na waale'e ka* 
nilealokon. Kasee, gause boomo 
malom, ia nomae'mo na Betania tia 
sompulo' rua' muritna. 

11:9: Mzm. 118:25-26 

Yesus nantadeankon kau ara kada' 
bi pate. 

11:1244 

(Mat. 21:18-19) 

12 Koi liilana, tempona i Yesus tia 
sompulo' rua muritna namarereimo 
Betania, Yesus nopoosurimo nolo- 
lu*. 13 Na oloapo ia nontoa’i kau ara 
koi kantu'u, marictompong tuu' a 
roonanna. Ia rae'imo a kau ara iya'a 
toodaa woo’an. Taka intu'u ia 
kosian nungurumpaki woo’na, kasee 
tongko' roonanna a biai', gause 
sianpo tempona kau ara miwoo'. 
14 Mbaka' tae ni Yesus, “Mulai koi- 
ni'i sianmo sa'a-sa'angu'ipo mian 
raangkaan woo’om pataka manau'." 

Giigii* muritna nongorongor. 

Yesus numbuse’i mian men 
mobaluk na Laiganna Alaata'ala 
11:1549 

(Mat. 21:12-17; Luk. 19:45-48; Yoh. 2:13-22) 

15 Kasi taka a ari Yesus na 
Yerusalem. Tongko' ninsoop i 
Yesus na Laiganna Alaata'ala, ia 
numbuse'imo mian biai' men moba- 
luk indo’o na tolodona Laiganna 
Alaata'ala. # Ia pasu-pasuale' a 


1 1:15 tolodona Laiganna A/aata ’a/a: Tolodo iya'a bo basambayanganna mian men taasi 1 
Yahudi. Kasee ia pakemo i raaya'a bo pobalukanna. 

mejana pontolosian doi’ # ka* 
bangko-bangko na mian pobaluk 
sapu' marampatii ia pasu-pasuale* — 
ka’ nikaarkon. 16 Ka' ia sianmo 
namatai pobaluk lumiu mangawawa 
upa-upa na tolodona Laiganna 
Alaata'ala. 17 Kasi i Yesus nimisiso* 
ka' nambantili i raaya'a, taena, 
"Taasi* nipokotulismo na kitapna 
wurungna Alaata'ala, ‘Laiganku 
mbase bo sida basambayanganna 
mian longkop tano'? Kasee tongko' 
wawauonmuu bo tampat batuSo'- 
anmuu. ,H 

18 Sarataa imam moola' tia wawa 
ukum Torat nongorongor upa men 
wawauon ni Yesus, raaya'a nansa- 
rakmo akal kada' mampapatei i 
Yesus. Raaya'a uga' matakutkon i 
Yesus gause biai* a mian men 
koporean upa men pisiso’konon ni 
Yesus. 

19 Guntumalommo ai Yesus tia 
muritna namarereimo kota iya'a. 
11:17: Yes. 56:7, Yer. 7:11 

Pisiso' ni Yesus mangkana'i kau ara 
men nokangkungmo 
11:20-26 

(Mat. 21:20-22) 

20 Ma'ulopna, tempo i raaya'a 
nolumiu, ia piile* a kau ara iya’a se‘ 
nokangkungmo ti waka-wakatna. 
21 Mbaka' notonginau'mo i Petrus 
upa men ia ngaan i Yesus koi 
rimberi’na. Nobapikirawarmo i ia, 
taena, "Guru, soba piile’! Kau ara 
men kuu komaso'i imberi', nokang- 
kungmo." 

22 Ia simbati i Yesus, taena, 


Tarasayamo na Alaata'ala. ^Yaku* 
mambantilkon na ko'omuu men 
tuutuu'anna. Ime-ime a momosuu' 
buu'na kani'i, taena, ‘Bi ko'akit ka* 
bi tombalo' i koo na tobui,’ asar 
noana amo* raranga* ka* parasaya na 
upa men ngaanonna sabole boo 
sida, mbaka' wawau iya'a boo sida 
na ko'ona. ^Mbali' iya'a upa a men 
pa'ase'onmuu na lalomna samba- 
yangmuu, parasaya inono' gause 
Alaata'ala noko pantaraimo upa 
men kuu pa'ase', mbaka' i kuu boo 
mantarima. ^Ka' i kuu sambayang, 
kasee noamuu kosian sanaang na 
mian gause i ia nampapolosi 
noamuu, ampuni kutung a mian 
iya'a, kada' Tamamuu men na 
surugaa mangampuni i kuu." 
[ 26 Kalu i kuu sianta mangampuni 
mian sanggiran, mbaka' Tamamuu 
men na surugaa sianta mangampuni 
i kuu.] 

11:23: Mat. 17:20, iKor. 13:2 
11:25-26: Mat. 6:14-15 

Pingi-pinginti'ina mian Yahudi 
bapikirawar men mangkana'i kuasa 
ni Yesus 
11:27-33 

(Mat. 21:23-27; Luk. 20:1-8) 

27 Ai Yesus tia muritna taka soo- 
soodo na Yerusalem. Rae-rae' i 
Yesus na tolodona Laiganna Alaa- 
ta'ala taka a toropii imam moola', 
wawa ukum Torat ka' motu-motu'a 
nantaankon i ia. ^Raaya'a nimiki- 
rawar, taena, "Kuasa aana a men 
koo pake? Ka’ ai ime a nantarai i 
koo kuasa mbali* nangawawau upa 


11:15 pontolosian dol': Giigii' mian men taka na Yerusaicm men taasi'po samba Yahudi 
see basambayang na Laiganna Alaata’ala liodaa mombolosi doi'na i raaya'a kada' sida pakcon 
bo pambayar pajak na Laiganna Alaata’ala ka’ bo pingiii kurubaan. 

men koi na rimberi'na?" 

29 Ia simbat i Yesus, taena, "Yaku' 
uga isian upa bo pikira-waronku na 
ko'omuu. Ala ka' simbati kada' 
bantilkononku i kuu se* tia kuasa 
upa mbali' daa i yaku' manga wawau 
koiya'a. ^Alaata'ala kabai manusia 
a nantarai i Yohanes kuasa boo 
mansarani mian?" 

31 Imam-imam moola' ka' motu- 
motu'a na Yahudi nopootundunlimo 
raaraaya'ana, taena i raaya'a, "Kalu 
bantilkononta, ‘Tia haakna Alaata'- 
ala,’ tantu simbationna, ‘Nongko'upa 
i kuu se' kosian mamarasaya upa 
men tae ni Yohanes?’ ^Kasee 
mare-marepanapo kalu simbationta, 
Tia haakna manusia.’" Ka' i raaya'a 
matakutkon mian biai', gause 
wiwi'na mian ninginti'imo se‘ i 
Yohanes sa'angu' nabii. 33 Mbaka' ia 
simbati i raaya'a, "Kai sianta 
ninginti'i." 

Ia simbati i Yesus i raaya'a 
soosoodo, taena, "Kalu koiya'a, yaku' 
uga' sianta mambantilkon na ko'- 
omuu se' tia kuasa ka' haak ni ime' i 
yaku' mangawawau koiya'a." 



Langkeang men pandagaian ale'na 
anggur 


Yesus mompopopialakon 
mangkana'i men pingilimang ale'na 
anggur. 

12:1-12 

(Mat. 21:33-46; Luk. 20:9-19) 

Ai Yesus nuntumbeimo 
nuntundun popiala na imam 
moola', wawa ukum Torat tia moo- 
moola'na Yahudi. Yesus batundun, 
taena, "Isian sa'angu' mian nosu- 
mapar bo ale'na anggur, kasi ia bala 
a tiku-tikum ale'na iya'a kada' sianta 
upa minsinga. Noko daa ia neng- 
kekemo bolo* kada* bo 
pangalandakan anggur iya'a. Ka' i ia 
uga* nomokerer sa'angu' langkeang. 
Noko daa iya'a ia nantamboimo 
toropii mian bo pingilimang ale' 
iya'a. Kasi tombono ale' iya'a 
noraae'mo na tano'na mian. 2 Sara- 
taa temponamo kopumpupuan ang- 
gur, mian iya'a nomosuu'mo sa'- 
angu' ana-anakna mae' na mian men 
mingilimang ale'na anggur iya'a 
kada' mangala obosna. 3 Kasee 
pingilimang-pingilimang ale'na ang- 
gur iya'a tongko' nangarakop ana- 
anakna tombono ale' anggur iya'a 
ka' nomool ka' noinosuu* nomae', 
kasee kosian nitarai obosna. 4 Noko 
daa koiya'a, tombono ale' anggur 
iya'a nomosuu'mo sa'angu' ana- 
anakna men sanggiran mbaatu'u na 
ko’ona i raaya'a. Mian iya’a ia pukul 
i raaya'a pataka nobelaon a 
takala'na ka' ningaani tia ni'uduli. 
5 Tombono ale 1 anggur iya'a nomo- 
suu'mo sa'angu' mian soosoodo ana- 
anakna, ka' mian iya'a ia -papatei i 
raaya'a. Biai* uga' a ana-anak 
sanggiran men niposuu'. Isian men 
nipool ka* isian uga' men nipapatei. 

6 Koini'i somo sa'a-sa'angu' 

anakna men kolingu'na tuu\ 
Kokomburi'ianna ia nomosuu'mo 
anakna, taena, ‘Kalu anakku sabole 
katakutna i raaya'a.' 7 Tongko* ia 
piile' pingilimang-pingilimang ale'na 
anggur iya'a se* notakamo a anak 
iya'a, raaya'a nobatundunmo waale'e 
sa'angu'-sa'angu 1 , taena i raaya'a, 
‘Ni'imo i ia mbaa men bo pon- 
tombonoi ale' kalu pate a tamana. 
Kita papateia i ia a daa, kada' ale' 
anggur iya'a bo ko'onta'mo.' 
8 Mbaka* anak iya'a nirakopmo ka‘ 
nipapatei. Biibiina ia balo'kon i 
raaya'a na liwana ale'." 

^Yesus nobapikirawar, taena, 
M Upamo a wawauonna tombono ale 1 
anggur iya'a? Sabole i ia boo taka 
ka' mampapatei bi kabus a giigii" 
mian pingilimang ale'na. Kasi 
mongorookon ale'na iya'a na mian 
pingilimang sanggiran. 10 Saruingku 
i kuu nambasamo na Alkitaap, 
‘Watu men ia balo'konmo mian men 
tukang wawau laigan, olan se 1 watu 
iya'a men paraluukonon tuu' bo 
momokerer laigan. 1 1 Ni'i sa'angu* 
wawau na Tumpu men kosamba' ka' 
pore tuu'.’” 

12 Pingi-pinginti'i na Yahudi 
nansarak salan bo mangarokop i 
Yesus. Gause ia inti'i se' tundunan 
ni Yesus umba'a mompopopialakon 
i raaya, koi pingilimang ale' anggur 
men ba'idek. Kasec i raaya'a 
matakutkon mian biai'. Mbaka' i 
raaya'a somo namarerci i Yesus. 


Mian Parisi tia mian ni Herodes 

bapikirawar ni Yesus mangkana'i 
mambayar pajak na Kaisar. 

12:13-17 

(Mat. 22:15-22; Luk. 20 : 20 - 26 ) 

^Pingi-pinginti'i na Yahudi 
nomosuu'mo mian Parisi tia toropii 
mian men na golongon ni Herodes* 
mae' waale'e ni Yesus mansarak 
mangakalkon i Yesus tia upa men 
pikirawaronna i raaya'a * l2l Mian i 
raaya'a notakamo ni Yesus ka' 
nobapikirawar na ko'ona, taena, 
"Guru, kai inti'i i kuu kosian 
muntundun upa men kosian, ka* i 
kuu, mau i ime, kosian katakutmuu, 
gause i kuu kosian mingkira 1 kada' 
angga'ionna mian. Kasee i kuu 
mimisiso' tuutuu'na koi men 
posuu'na Alaata'ala. Kalu na 
aturanna agamanta, sida a 
mambayar pajak na Kaisar men 
tomundo’ na Romawi, kabai sian? 
Tiodaa i kai mambayar pajak kabai 
sian?" 

15 Kasee i Yesus inti-inti'i akalna i 
raaya'a, kasi taena, "Nongko’upa i 
kuu se' monsobai i yaku'? Wawa 
le'emari a sa'angu* doi' perak kada' 
piiie’onku." 16 Ia wawamo i raaya'a. 
Kasi i ia pikirawar taena, "Dudus 
ni ime' ka' ngaan ni ime* ini'i?" 

Taena i raaya'a, "Dudus tia ngaan 
ni Kaisar." 

17 Kasi tae ni Yesus, "Ka' koiya'a 
mbaka' rookon na Kaisar a upa men 


12:13 mian men na golongan ni Herodes: Samba Yahudi sanggiran men daa mingkiraTcon 
kada 1 tongko' turunan ni Tomundo* Herodes Agung boo poniomundo'i i raaya'a. 

12:13 mansarak marigakalkon 1 Yesus tia upa men pikirawaronna I raaya'a: Kalu 
simbation ni Yesus tiodaa mambayar pajak, mbaka* mian biai* men sian mo’uuskon i Yesus sida 
maso’ mbaka' raaya’a bo man^araKOp ka* mampapatei i Yesus. Kalu simbation ni Yesus sian 
sida mambayar pajak mbaka pamarenta na Romawi iya'a men bo taka mangarakop ka' 
mampapatei i Yesus. 

tiodaa bo rookonon na Kaisar. Ka' 
rookon na Alaata'ala a upa men 
tiodaa bo rookonon na Alaata’ala!” 

Raaya'a samba* tuu' nongorongor 
upa men tae ni Yesus. 

Mian Saduki bapikirawar ni Yesus 

mangkana'i kotuo'an soosoodo. 

12:18-27 

(Mat. 22:23-33; Luk. 20:27-40) 

18 Toropii mian Saduki notaka ni 
Yesus. (Raaya'a kani'i sian mama- 
rasaya kotuo'an soosoodo.) Mbali* 
iya'a, raaya'a bapikirawar, taena, 
^"Guru, ai Musa nuntulis ukum koi 
kani'i bo ko'onta': Kalu sa'angu' 
mian moro'one pate kasee kosian 
anakkon, mbaka' utusna tiodaa 
momosuo'i baluna kada' mantarai 
anak na mian kanono' men nopa- 
temo. 20 Isian pitu' moro'one moto'- 
utus. Men balaki'na nosuo' tia 
sa'angu' wiwine, ka' nopate a 
moro'one kasee sianta no'anakon. 
21 Mcn korua'na nomosuo'imo 
wiwine iya'a, pate soosoodo a 
langkai'na kasee sianta no'anakon. 
Koiya'a uga' na utusna men 
kotolu'na. 22 Koiya'amo uga' liuliu 
wiwi'na. Pitu-pitu’na nomosuo'i 
kasee kosian nantausi anak ka' 
nopate pitu-pitu'na. Ka' kokom- 
buri'ianamo ya'amo wiwine a 
nopate. ^Na ilio kotuo'an soo- 
soodo ini'imari, mian men moto'utus 
pitu' ira, ai ime a tombono boroki' 
iya'a 4 ?” 

24 Ia simbati i Yesus i raaya'a, 
taena, "Ai kuu mansala'imo tuu*, 
gause i kuu sianta minginti'i 
Alkitaap ka’ sianta minginti'i 
kuasana Alaata'ala. ^Gause mian 
pate ka' tuo' soosoodo, raaya'a 


kosianmo dauga* mosuo' ka* popo- 
suo'on. Kasee i raaya'a bo tuo' koi 
malaa'ikat na surugaa. 26 Ka' men 
mangkana'i koi mian pate see 
taraion kotuo'an soosoodo. Kuu se' 
taasi’ noko pambasamo wurung ini'i 
na kitap ni Musa? Kitap ni Musa se' 
mangaan isian kura' morio' men 
leap a apu, kasee i Musa mondo'o 
kere-kerer ka' isian wurungna 
Tumpu nambantilkon, taena, 
‘Yaku'mo a Alaata'ala ni Abraham, 
Alaata'ala ni Isak, ka' Alaata'ala ni 
Yakub/ 27 Alaata'ala iya'a taasi* 
Alaata'ala na mian pate. Kasee 
Alaata'ala na mian tuo'. Ai kuu uga' 
mansala'imo tuu'!” 

12:19: Ul. 25:5 12:26: Kel. 3:6 

Yesus nambantilkon mangkana'i 
ukum men po'olukonon tuu' 
12:28-34 

(Mat. 22:34-40; Luk. 10:25-28) 

^Isian sa'angu' wawa ukum Torat 
taka momorongori i Yesus poosi- 
simbat tia toropii mian Saduki, ka' i 
ia uga' minginti'i se* upa men 
simbatikonon ni Yesus na mian 
Saduki kana' tuu*. Wawa ukum 
Torat iya'a nobapikiwarar ni Yesus 
taena, "Wiwi'na ukum, ukum upa a 
men penting tuu'?" 

29 Tae ni Yesus, "Ukum men 
po'olukonon tuu' mbaka': Torongori 
i kuu samba Israel! Tumpu 
Alaata'alanta, mbaka' Tumpu men 
sianta isian sanggiran. Tongko* iya'a 
sa'angu', ^Kolingu'i a Tumpu 
Alaata'alamuu tia upa wiwi'na men 
isian na ko’omuu: tia noa molino 
men norumingkat na suloomuu, tia 
wiwi'na akalmuu ka* wiwi'na piki- 
ranniuu ka' tia wiwi'na kakuatan- 

mini.’ 21 Ka' ukum men korua'na: 
‘Kolingu'i a simbaya'muu manusia 
koimo pongkolingu'imuu wakamuu 
suungmuu.’ Sianta ukum men para- 
luukonon tuu' saliwana rurua' ukum 
kani'i." 

32 Kasi wavva ukum Torat iya'a 
ninsimbat i Yesus taena, "Tuutuu*, 
Guru! Kana'mo inooro'o taemuu. 
Tumpu Alaata'ala uga 1 tongko' sa'- 
angu* ka* kosian Alaata'ala sang- 
giran. 33 Ka‘ manusia tiodaa mong- 
kolingu'i Alaata'ala tia upa wiwi'na 
men isian na ko'ona: noa malino 
men norumingkat na suloo, tia 
wiwi'na akal ka 1 wiwi'na pikiran ka' 
tia wiwi'na kakuatanna. Ka' i ia uga 1 
tiodaa mongkolingu’i simbaya'na 
manusia koi pongkolingu'ina 
wakana suungna. Ya'a a daana, tia 
mongorookon kurubaan men 
tunuon ka' kurubaan sanggiran bona 
Alaata'ala." 

*^Ia porongor i Yesus a simbatna 
wawa ukum Torat iya'a se' pore' ka' 
kana*. Ia nobisaramo, taena, H Ai 
koo kara-karaani'mo sida mian men 
tomundo'ionna Alaata'ala." Noko 
daa iya'a sianmo isian mian men 
dauga* barani bapikirawar soosoodo 
ni Yesus. 

12:29-30; Ul. 6:4-5 12:31: Im. 19:18 
12:32: Ul. 4:35 12:33: Hos. 6:6 

Yesus nambantilkon se' ai Mesias 
taasi'po tongko* lee* ni Daud, kasee 
uga’ Tumpu ni Daud. 

12 * 35-37 

(Mat. 22:4146; Luk, 20:4144) 

35 Kaekae‘ mimisiso' i Yesus na 


Laiganna Alaata'ala, i Yesus noba- 
pikirawarmo soosoodo na ko'ona i 
raaya'a, taena, "Koi'upa a wawa 
ukum Torat nambantilkon se' 
Mesias lee' ni Daud? 36 Ai Daudpo 
suungna, gause kuasana Alus Moli- 
nasna Tumpu Alaata'ala nangaan: 
'Alaata'ala norobu na Tumpungku: 
oruang na uananku* pataka musu- 
muu ndoaale'ekononku na palaana 
saratmuu.* 37 Ai Daudpo suungna 
mangaan i ia Tumpuna. Koi'upa a 
kosidana se* daa i ia bo anakna?" 

Mian biai' sanaang tuu' nongo- 
rongor i ia mimisiso'. 

12:36: Mzm. 110;l 


Yesus nompopo'ingat kada' pore- 
pore na wawa ukum Torat 
1238-40 

(Mat. 23:1-36; Luk. 20:45-47) 

^Tae ni Yesus soosoodo, "Pore- 
pore tia wawa ukum Torat dako' 
akalionna. Gause i raaya'a mo'uus 
tuu sumasayo na pasar mamake 
bokukum duba ka' mintipiile' se' 
yaku' ini'imari daa mian penting ka' 
daa mansanaangi Alaata'ala, ka' 
mingkira' tuu' angga'ionna mian. 
39 Raaya'a uga' mo'uus tuu* 
umoruang na muka tuu* na laigan 
ba'ibadatan kabai na pootatakaianna 
mian biai'. ^Raaya'a mangakali 
balu ka' mangala laiganna. Ka* bo 
pingililungina gau'na men ba'idek, 
raaya'a sambayang alayo-alayo'. 
Mian koi ya'a sabole boo mantausi 
ukuman marawat." 


12:36 oruang na uananku: Kani’i adama Yahudi, men balaki' a kuasana ka' angga'ion men 
sida umoruang na uanan. 

Pisiso' ni Yesus mangkana'i 
persembahan na sa’angu' balu men 
talalais. 

12:41-44 

(Luk. 21:1-4) 

41 I Yesus no'umoruang nangarop 
peti pingilinsonan doi' persembahan 
na laiganna Alaata'ala. Yesus 
mamakanasai mian biai* monsoop- 
kon doi'na i raaya'a na lalomna peti. 
Biai' a mian kaya mingilinson doi'na 
men biai' a angga'na. 42 Taka a 
sa'angu' balu men talalais ningi- 
linson rua‘ doi' logamna men 
tongko' titiu' a angga'na. 43 Ia 
leelo'mo i Yesus a muritna, taena, 
"Piile* ini'i. Balu men talalais a 
biai'na ia linson na lalomna peti tia 
na mian sanggiran. ^Gause i 
raaya'a mantarai tia labina doi'na. 
Kasee balu men talalais kale'e, 
nongorookonmo upa wiwi'na men 
somo iya'a a isian na ko'ona, ka‘ men 
bookoi bo kaanonna liila ipuan." 

Yesus mambantilkon boo 
koruntunanna laiganna Tumpu 
Alaata'ala. 

13:1-2 

(Mai. 24:1-2; Luk. 21:5-6) 

Tempona i Yesus no'umuar 
na laiganna Alaata'ala, sa'- 
angu' muritna nangaan, taena, 

"Guru, piile'! Pore tuu* a laigan 

watu balaki' kale’e ka' moonggor 
tuu'." 2 Tae ni Yesus, "Yaku* 
mingkira' mambantilkon na ko'o- 
muu mangkana'i laigan watu balaki' 
men taemuu se' balaki* ka* 

moonggor. Sianta sa'a-sa'angu'ipo 
watu na laiganna Alaata'ala 


kani'i a men dauga' patalaion 
pootapi. Wiwi'na bool runtunion." 

Yesus batundun mangkana'i repaan 
men boo liuon kalu boomo 
komburi'na saman. 

13:3-13 

(Mat. 24:3-14; Luk. 21:7-19) 

3 Noko daa iya'a ari Yesus 
nomae'mo na buu'na Zaitun ka' i 
Yesus no'umoruang* nangarop 
patuk buu'na men kekelaanna 
laiganna Alaata'ala. 4 Ai Petrus, 
Yakobus, Yohanes ka' ai Andreas 
bapikirawar raaraaya'ana ni Yesus, 
taena i raaya'a, "Bantilkon i kai se' 
ipimo a tempo men boo korun- 
tunanna laiganna Alaata'ala, ka' 
koi’upa a pinginti'ian kalu takamo a 
tempona." 

5 "Ba'ingat pore-pore," tae ni 
Yesus, "Dako* ko'akalian i kuu. 
6 Biai' a mian boo taka umala paala, 
ka' mambantil ‘Se' yaku'mo mba'a i 
Mesias’ ka' i raaya'a boo mambalu- 
balu' mian biai'. 7 Ka‘ isian mian 
mambantilkon na ko'omuu se’ isian 
mian pootumburi, kabai i kuu 
mongorongor laungna panaapi, 
kabai mongorongor iele'na mian 
pootumburi, alia' matakut. Gause 
iya'a tiodaa bi sida koiya'a ka' koo'po 
kokiamatan. 8 Gause lipu* boo 
pootumburi tia lipu'. Ka* boo sida 
lili'on moola' na toropii negara, ka’ 
boo liuonna kololuan. Wiwi'na iya'a 
baasi muntumbei repaan, koimo 
polos men surionna wiwine men 
booboomo mondodongokon anak. 

9 I kuu tiodaa ba'ingat porc-porc, 
gause i kuu boo rakopon ka' 



13:3 no'umoruang: Tempo iya'a adatna Yahudi umoruang kalu mimisiso' mian. 

wawaon na pingi-pinginti’i Iaigan 
ba'ibadatan. Kuu boo poolon na lai- 
gan ba'ibadatan. Ka' i kuu uga' boo 
wawaon na aropna mian moola* ka 1 
na tomundo 1 gause i kuu parasaya 
na ingku'. Ya'amo a tempomuu 
men pore bo pambantilkonanmuu 
lele' pore na ko'ona i raaya'a. 
10 Lele* pore men na Alaata'ala tio- 
daa lelekonon kutung olukonanpo 
na sanda' lipu\ 11 Kalu rakopon i 
kuu ka' wawaon na pengadilan, 
mbaka' amo 1 matakut na upa men 
boo porobukononmuu gause upa 
men porobukononmuu kanono' taa- 
si' rumingkat na ko’omuu kasee na 
Alus Molinasna Alaata'ala. 12 Isian 
uga 1 mian boo mingidek ka* 
minsasapukon utusna suungna kada* 
bo minsidakon utusna papateionna 
mian. Isian uga' tama boo mingidek 
ngaanna anakna ka' misasapukon 
kada' anakna sida papateionna 
mian. Ka' anak-anak boo manga- 
lawan minti'ina ka' mongorookon 
minti'ina kada' papateionna mian. 
* 3 I kuu boo komaso'na mian wiwi’na 
gause mongololo' i yaku*. Kasee ka* i 
ime a moko taan pasakat ini’imari, 
ia boo mantausi kasalamatan." 

13:9-11: Mat. 10:17-20, Luk. 12:11-12 
13:13: Mat. 10:22 

Yesus nambantilkon mangkana'i 
repaan men marawat tia mian men 
mangaan wakana mesias kasee 
borek. 

13:14-23 

(Mat. 24:15-28; Luk. 21:20-24) 

14 H Sa'angu‘ tempo ai kuu boo 
mimiile' pingidek men ba'idek tuu' a 


wawauna^ kumekerer na sa'angu' 
tampat men kosian sida kekeie- 
rionna. (Ime a mambasa ini'i — basa 
pore-pore se' upa a aratina.) 
Tempo iya'a mian men damo indo'o 
na Yudea tiodaa tumetende* mama- 
rere na buu'na. 15 Mian men damo 
inda'a mintimale na wawona atopna 
Iaigan men malempat, amo' malawu 
ka' minsoop mangala upa na lai- 
ganna. 16 Ka' mian men na ale' sobii 
ka 1 mule'kon mangala bokukumna. 
17 Silaka' tuu' ka 1 kolingu* a wiwine 
men mampaiwawa kabai wiwine 
men anakkon morio 1 men dauga' 
posusuon tempo iya'a. 18 Basam- 
bayang kada' amo' tempo memel a 
kotakaanna tempo iya'a. 19 Gause 
na tempo iya'a boo taka a sa'angu' 
repaan men sianpo ia toosuri mian 
tumbe-tumbepo Alaata'ala nanga- 
wawau dunia pasakat koini'i. Ka' 
kosianmo boo taka a repaan men 
koiya'a soosoodo. 20 Kalu Alaata'ala 
sianta mangampudu'kon tempo ba'- 
idek iya'a, mbaka' giigii' men tuo' 
sianta sa'angu' a men daa salamat. 
Kasee ka' Alaata'ala molingulcon 
mian men parasaya na ko'ona, mba- 
ka' i ia boo mompopo'ampudu'mo 
tempo men ba'idek iya'a. 21 Tempo 
iya'a ka' isian mian mangaan na ko'- 
omuu, ‘Piile', Mesiasmo a karn'i!’ 
kabai tacna, Tide', Mesiasmo a 
kale'd* Alia' mamarasaya upa men 
ia tundun mian kanono*. ^Gause 
biai' a mesias borek tia nabii borek 
boo taka. Raaya'a boo mangawawau 
upa men kosamba' ka' mangawawau 
upa men kosian biasa wawauonna 
mian, kada' toodaa a mian men 
parasayamo na Alaata'ala mama- 


13:14 pingidek men ba'idek tuu 1 a wawauna: Piile’ uga 1 Matius 24:15 ka’ 2Tesalonika 2:3-4. 

rasaya upa men wawauonna i raa- 
ya'a. 23 Mbali' iya’a taengku, Tore- 
pore i kuu.’ Cause daa yaku‘ bantil- 
konmo a upa men boo rumpakion 
ini'imari." 

13:14: Dan. 9:27, 11:31, 12:11 
13:15-16: Luk. 17:31 13:19: Dan. 12:1, 

Why. 7:14 

Yesus naxnbantilkon kotakaanna 
Anak Manusia. 

13:24-32 

(Mat. 24:29-36; Luk. 21:25-33) 

^"Kasee noko daa repaan iya'a, 
ilio boo pintung ka' wulan sianmo 
tarang. ^Bitu'on bo man da wo 1 
indara'amari na langit ka' giigii isiina 
Iangit, koimo planit, bitu'on, ilio, ka 
wulan, boo korimbur ba'ide-idek. 

^Na tempo iya'a mian uga* boo 
mimiile' i yaku', Anak Manusia, taka 
indara'amari na lalomna antong tia 
kuasa balaki' ka* lingkaangan. ^Ka‘ 
na tempo iya'a uga' ai yaku' boo 
momosuu' umuar malaa’ikatku kada' 
bo pingirimpung giigii' mian 
rurukingku na papaat botakna 
dunia, na puusna dunia taka na 
puusna langit. 

^Inau' a popiala na kau ara. Ka* 
panga' morio' molusa'mo pure'an ka' 
umuarmo a lonsongna men morio', 
mbaka' inti'ionmuumo se' boomo 
tempona mapanas. 29 Koiya'a i kuu 
ka* mimiile* upa men nosida, kada' 
bo inti'ionmuu tempo iya'a sianmo 
maalin. -^Rongor pore-pore: 
koo'po mian men tuo* tempo koini'i 
pate, wiwi'na upa men yaku* ban- 
tilkon i kuu boo sidamo. 31 Langit 
tia dunia boo penta', kasee 


wurungku tataap pasakat sidutu. 

32 Mau koiya'amo, sianta sa'angu' 
mian a minginti'i se' ipimo a tem- 
pona. Mau malaa'ikat na surugaa 
sianta minginti'i. Yaku'po men 
anakna Alaata'ala sianta minginti'i. 
Tongko' Tamangku na surugaa a 
minginti'i." 

13:24: Yes. 13:10, Yeh. 32:7, Yl. 2:10, 31, 
3:15, Why. 6:12 

13:25: Yes. 34:14, Yl. 2:10, Why. 6:13 
13:26: Dan. 7:13, Why. 1:7 
13:32: Mat. 24:36 

Yesus mambantili kada' batoropot 
pasakat na kotakaanna soosoodo. 

13:33-37 
(Mat. 24:37-44) 

33 "Amo' rame, kasee tio ba'ingat 
pore-pore. Gause i kuu sianta ning- 
inti'i kotakaanna tempona. ^Kota- 
kaanku soosoodo popialakonon koi 
sa'angu' mian men mamarerei lai- 
ganna mamarasayakon na ana- 
anakna bo pinginti'i laigan iya’a. Ka' 
ana-anak sanda' nitarai men boo 
dagaion. Ka' uga' i ia nomosuu' 
pandagai soopan balaki* mandagai 
pore-pore kada' mempeperai boo 
kotakaanna. 35 Mbali' iya'a i kuu 
badaga, gause i kuu sianta ninginti'i 
se' ipi i yaku' taka, too guntumalom, 
kabai tanga'na rondom, kabai 
karani' ilio kabai se' too mau'ulo- 
ulop tuu\ ^Kada' damo ola-olan 
taka i yaku', amo* takaionku i kuu 
pintanga' royot. 37 Upa men yaku' 
bantilkonmo i kuu, bantilkononku 
uga' na mian wiwi'na se* ba'ingat 
pore-pore." 

13:34: Luk. 12:36-38 

Sagia bo mampapatei i Yesus 
14:1-2 

(Mat. 26:1-5; Luk. 22:1-2; Yoh. 11:45-53) 

Dauga' koi rua' ilio 
muntumbeimo Pangarameko- 
nan Paska # tia Pangaramekonan 
Roti Men Sianta Ragina. Imam 
moola' na agama Yahudi tia wawa 
ukum Torat, kaekae' mansarak 
salan bo mangarakop i Yesus wuni- 
wuni ka* mampapatei. 2 Taena i 
raaya'a, "Amo’po wawauon na 
ramean dako' gora 1 a mian biai'." 

14:1: Kel. 12:1-27 

Yesus nitimbu'i minamina' 
narwastu 
14:3-9 

(Mat. 26:6-13; Yoh. 12:1-8) 

3 Sarataa ai Yesus na Betania, na 
laigan ni Simon men kustaon mba- 
ripi, taka a wiwine sa'angu* nanga- 
wawa botor men watu pualam, buke* 
a minamina' narwastu. Minamina* 
narwastu iya’a alayo' tuu* a angga'na 
gause sianta baurna. Kaekae* 
kumaan i Yesus, ia pula'imo wiwine 
iya'a a talopna botorna, kasi nitim- 



Toropii kaliangan pakakas men 
niwawau na watu pualam 


bu'ikon na takala* ni Yesus a mina- 
mina' narwastu iya'a. 4 Toropii a 
mian indo'o nomaso'mo, ka* 
nopootundunii simbaya'na, taena i 
raaya'a, "Upa a kana'na minamina' 
narwastu kale'e ka' lalaision? 
5 Gause minamina' narwastu kale'e 
sida balukonon labi tolu' atu doi 1 
dinar, ka' ilina sida obo-oboskonon 
bona mian talalais." Liuliu ia 
komaso'i i raaya'a a wiwine iya'a. 

6 Kasee taena i Yesus, "Patalai i 
ia. Kadai i kuu se* mompoposusa i 
ia? Ia nangawawaumo upa men 
pore ka* men tontunde* bona ko'- 
ongku'. 7 Ka' mian talalais sinam- 
pang damo raani'i tii kuu. Sanda 1 
ilio kalu i kuu mingkira', sidaonmuu 
tulungon i raaya'a. Kasee ai yaku', 
sianta sina-sinampang tii kuu. 8 Ia 
nangawawaumo upa men daa 
sidaonna wawauon. Wakangku ia 
poko minamina'imo bookoi ponto- 
ropotianna bo pantanoman i yaku*. 
9 Parasayamo! Longko-longkop 
tano', aana-aana a Lele Pore na 
Tumpu tolelekonon, mau ino'o uga' 
wawauna wiwine kani'i bantilkonon 
bookoi pinginau'an i ia." 

14:3: Luk. 7:37-38 14:7: Ul. 15:11 

Yudas boo mambalukkon i Yesus 
14:10-11 

(Mat. 26:14-16; Luk. 22:3-6) 

10 Na lalomna sompulo' rua' murit 
ni Yesus isian sa'angu 1 mian men 
ngaanna ai Yudas Iskariot. Ai ia 
nomae* nari imam moola* bo 
mongorookon i Yesus na ko'ona i 
raaya'a. ^Wiwi'na i raaya'a nobeles 



14:1 Pangaramekonan Paska: Pangaramekonan Paska aratina iliona pinginau'an 
ningiliukonan balaa’ na Mcsir. 

tuu* nongorongor bantilan ni Yudas, 
ka‘ ia toon i raaya'a i Yudas bo 
taraion doi*. Noko daa iya'a, ai 
Yudas nansarakmo salan men daa 
pore bo pongorookonanna i Yesus. 

Yesus rotangkaan kakaan 
Pangaramekonan Paska tia 
muritna 
14:12-21 

(Mat. 26:17-25; Luk. 22:7-14, 21-23; 

Yoh. 13:21-30) 

12 Na ilio tumbena Pangarame- 
konan Roti men Sianta Ragina, 
mian malia' mongkoyo* domba 
Paska. Tempo iya'a murit ni Yesus 
nobapikirawar na ko'ona, taena, 
"Mbaana po'uusmuu bo pon- 
toropotianmai kakaan bo Panga- 
ramekonan Paska?” 

13 Kasi i ia nomosuu' rua' mian 
muritna, potoona, taena, "Rae 1 na 
kota; nda’a na kota i kuu boo poo- 
tuung sa'angu’ moro'one tumambu' 
nangawawa gumbang buke' a weer. 
Lolo' i ia. l4 Na laigan men pinsoo- 
panna, bantilkon na tombono laigan 
iya'a, inta*, 'Potuun ni Gurumai, 
mbaana a tambin men bo kumaa- 
nanku tia muritku men bo 
pangkaanan kakaan Pangarameko- 
nan Paska? 1 15 Mianmo mono’ a 
men bo pinsiso'kon na ko'omuu sa‘- 
angu' tampat na parawawo. Tampat 
iya'a nipoko toropotimo wiwi'na tia 
pakakas men bo pakeon. Toro- 
potimo wiwi'na a upa bo pakeonta.” 

16 Kasi rurua' mian men murit ni 
Yesus nomae' na kota. Ia piile* i 
raaya'a wiwi'na tuutuu’ a men koi 
taena i Yesus. Mbaka' i raaya'a 
notaropmo bo kaanon na Pangara- 
mckonan Paska. 


17 Malomna taka i Yesus tia 
muritna sompulo' rua' na laigan men 
nitoropotimo. 18 Kaekae' i raa-ya’a 
poto'oruang kumaan, ai Yesus 
norobu, taena, "Porongor, tuutuu'na 
sa'angu' mian na lalomna sompulo* 
rua’ kuu, men kaekae' kumaan tii 
yaku* bo mambalukkon i yaku'." 

19 Tongko' nongorongor iya'a, 
mbaka' nasiongo'mo a noana i raa- 
ya'a ka‘ sanda-sanda' i raaya'a 
norobu na ko'ona, taena i raaya'a, 
"Too daa taasi'po i yaku' inooro'o?" 

20 Taena i Yesus, "Mian iya'a 
sa'angu' mian na lalomna i kuu som- 
pulo* rua’ ka* men mongorom roti 
singka-singkat sa'angu' lean tii yaku*. 
21 Memang Anakna Manusia boo 
pate koi men nipoko tulismo na 
lalomna Wurungna Alaata'ala. 
Kasee silaka' tuu' a mian men 
mongorookon Anakna Manusia. 
Mian men koiya'a, mbulo sobii i ia 
ka' nidodongokon." 

14:18: Mzm. 4i:9 

Perjamuan ni Tumpu Yesus 
14:22-26 

(Mat. 26:26-30; Luk. 22:15-20; 

IKor. 11:23-25) 

22 Xaekae‘mo kumaan i Yesus tia 
muritna ia ala i Yesus a roti ka* 
nobaselele* na Alaata'ala. Ia rumpi- 
rumpik i Yesus a roti, kasi ia rookon 
i raaya'a taena, "Labot ka' kaan, 
ni'imo a wakangku." 

23 Noko daa koiya'a, ia ala a inu- 
man tia anggur ka* nobaselele' na 
Alaata'ala, kasi ia rookon i raaya'a 
wiwi’ irana ninginum na inuman 
iya'a. 24 la nobatundunmo, taena, 
"Ni'imo a rara'ku men bo ton- 



42 


MARKUS 14 


tumpas bona mian bial' tempona i 
yaku' papateion. Rara'ku tontumpas 
mompotuutuu' toonna Alaata'ala. 
^Bantilkononku i kuu, yaku 1 sianmo 
minginum soosoodo anggur koi 
kani'i pataka na iliona men bo 
pinginumankumo anggur iya'a men 
u'uru tii kuu na Batomundo'anna 
Alaata'ala. 

26 Noko daa nangananikon nanian 
pujian, raaya'a nomae'mo na Buu'na 
Zaitun. 

14:24: Kel. 24:8, Yer. 31:31-34 


Petrus boo minsasapu ni Yesus 
14:27-31 

(Mat. 26:31-35; Luk. 22:31-34; 

Yoh. 13:36-38) 

27 Yesus nobatundun na ko'ona i 
raaya'a, taena, "Kuu wiwi' kuuna boo 
sian mantaan a noamuu. Gause 
nipoko tulismo na Alkitaap, ‘Boo 
papateionku a gembala ka* giigii' 
domba boo bagera-gerap.’ ^Kasee 
kotuo'ankumo soosoodo, yaku a bo 
mongolukoni i kuu na Galilea." 

29 Ai Petrus ninsimbati i Yesus, 
taena, "Mau i raaya'a wiwi'na sian 
mantaan a noana, see men i yaku' 
moko taan. H 

30 Tae ni Yesus, "Bantilkononku i 
koo koini'i, rondommo kani'i, sianpo 
tia paraa muntuturuu* a siok 
kopinduanna, koo noko porotolumo 
minsasapu na ingku'. M 

31 Kasee i Petrus nanggagai, 
taena, "Yaku 1 mau pate sama-sama 
tii koo, sian minsasapu na ko'oom." 
Ka' wiwi' irana uga' nobatundun 
koiya'a. 

14:27: 2a. 13:7 14:28: Mat. 28:16 


Yesus na Getsemani 
14:32-42 

(Mat. 26:36-46; Luk. 22:39-46) 

32 Taka i Yesus tia muritna na 
tampat men ngaanon Getsemani, 
tae ni Yesus na muritna, "Oruang 
ka'ita i kuu; yaku' dauga'na mae' 
barado'a." 

33 Ka' i Yesus nangange i Petrus, 
Yakobus, ka' i Yohanes mae' tii ia. 
Ia nunsuri nasiongo' ka' siasa. ^Tae 
ni Yesus na ko'ona i raaya'a, 
"Noangku masiongo' tuu' koi se' 
kolapuskumo surion. Ka'itamo i 
kuu ka* ba'ingat pore-pore." 35 Ai 
Yesus nobalimba'mo ndeendee'e, 
kasi notumutumba' na tano' ka' 
nobarado'a. Na do'ana, ia mama'- 
ase' too daa sida kada' i ia amo' 
munsuri kasansara'an men boo 
tumaka. 36 Tae ni Yesus, 
"Tamangku, oo Tamangku, sianta 
upa men koo' sida men taemuu. 
Lakasi a kasansara'an kani'i na 
wakangku. Mau koiya'amo, taasi' 
pingkira'ku a lolo'on, kasee 
pingkira'muu a lolo'on." 

^Noko daa iya'a, i Yesus 
no'umule'konmo. Ia takai a muritna 
royot. Ia nimbisaraimo i Simon 
Petrus, taena, "Simon, se' royot i 
kuu? Tongko' sa'angu' jaam se' 
sianta momoko i kuu ba’ingat?" 
^Kasi i Yesus nobatundun na ko'- 
ona i raaya'a, taena, "Ba'ingat pore- 
pore ka* barado'a dako' takaionna 
parasoba'an. Noamuu mo'uus 
mongololo'ikon upa men kana', 
kasee wakamuu sianta moko taan." 

39 Kasi i ia nomae' soosoodo ka* 
nobarado'a men koi ia tundun na 
do'ana umba’a. 40 Noko daa iya'a, ia 
no'umule'konmo soosoodo na 

muritna. Ia takai noroyotmo soo- 
soodo i raaya'a, gause i raaya'a 
mototundo’ tuu\ Sianmo ia inti'i i 
raaya'a se' koi'upa a bo pinstmbati i 
Yesus. 

41 Ai Yesus nomae'mo barado'a 
ka* no'umtile'kon soosoodo kopo- 
rotoluna na ko’ona i raaya'a. Tae ni 
Yesus, "Kadai se 1 dauga' royot i kuu 
ka' mintimale? Daamo. Takamo a 
tempona. Piile'. Yaku' Anakna 
Manusia rookononmo na limana 
mian baradosa. 42 Wangon, mai kita 
mae'mo. Ai ia men bo mongo- 
rookon i yaku' takamo." 

Yesus nirakop 
14:43-52 

(Mat. 26:47-56; Luk. 22:47-53; Yoh. 18:3-12) 

43 Pintanga' i Yesus morobu, 
notakamo i Yudas men sa'angu' 
muritna men na lalomna sompulo’- 
rua 1 ira iya'a tia mian samberos 
nopoowawa toyumu' tia amangkul. 
Mian i raaya'a ia posuu* imam 
moola’ ka* wawa ukum Torat, tia 
motu-motu'ana Yahudi. 44 Ai Yudas 
nongorookon i Yesus noko daa 
nambantilkonmo pongoosan koi 
kani'imari na ko'ona i raaya’a, taena, 
"Mian men tabe'ion ka' ookionku, 
ya’amo i Yesus. Rakop ka' wawa i 
ia. Dagai pore-pore dako' mama- 
rere." 

45 Tongko' notaka i Yudas imba'a, 
ia liuliu nuntuu'i i Yesus ka' 
nobisara, taena, "Guru,” kasi 
nongooki i Yesus. ^Mbaka' ia 
intonimo i raaya'a i Yesus ka' 
nirakop. 47 Isian sa'angu' mian men 
indo’o tii Yesus numbubut toyu- 
mu'na ka' nontotok sa'angu 1 ata'na 
Imam Moola’ Tuu’, tamban noko- 


pantas a tilingana. 48 Yesus nobisara 
na ko'ona i raaya'a, taena, 
"Saruionmuu i yaku* se* too param- 
pok mbali' se’ i kuu taka potowawa 
toyumu' tia amangkul bo manga- 
rakop i yaku'? 49 Taasi* sanda' ilio i 
yaku' damo nda'a mimisiso' i kuu na 
tolodona Laiganna Alaata’ala, see i 
kuu sianta nangarakop i yaku'? 
Kasee tiodaa koiya'a a kosidana 
kada 1 kana' a men nitulis na 
Wurungna Alaata'ala." 

50 Noko daa iya’a, wiwi'na murit 
ni Yesus notumetende'mo nama- 
rerei i Yesus. 

51 Sa'angu' laandue' moro'one, na 
malom iya'a tongko* nokalimbut toik 
lenang, mae' nongololo' i Yesus. Ia 
intoni i raaya'a a mian iya’a bo 
rakoponna, 5 ^kasee Huliu ia tikarkon 
a kalimbutna ka* notumetende 1 lada- 
ladak. 

14:49: Luk. 19:47, 21:37 

Yesus na aropna Ukum Agama 
14:53-65 

(Mat. 26:57-68; Luk. 22:54-55, 63-71; 

Yoh. 18:13-14, 19-24) 

53 Tongko' daa koiya'a, ai Yesus 
niwawamo na Imam Moola* Tuu'. 
Wiwi'na imam moola' ka' motu- 
motu'a tia wawa ukum Torat 
nobarimpung indo'o. 54 Ka' i Petrus 
nuntuntuni i Yesus olo-oloa, taka na 
tolodona Imam Moola' Tuu'. Inda'a 
i ia no'umoruang nintingola' na 
tanga'na ari pandaga ka' ninguru. 
55 Imam moola' tamban tia wiwi'na 
Ukum Agama mansarak kasakisiian 
ni Yesus kada' daa i ia tiodaa 
ukumon bi pate, kasee i raaya'a 
sianta nantausi sa'angu’ipo kasala’an. 
56 Biai‘ *uga' a mian mompootundun 



44 


MARKUS 14 


kasakisiian men kosianta tuu 1 men 
mangkana'i i Yesus, kasee kasa- 
kisiianna i raaya'a kosian pootutu'. 
57 Kasi isian toropii mian saki- 


sii nokumekerer ka 1 nompootundun 
upa men kosianta tuu 1 , men 
mangkana'i i Yesus, taena i raaya'a, 
58 "Kai nongorongormo mian kaya'a 
nobatundun, taena, ‘Yaku 1 bo 
mungurimtun Laiganna Alaata'ala 
men ia wawau mamisia, kasee na 
lalomna tolu' ilio pokereronkumo 
a laigan sanggiran, men taasi* 
wawauna manusia.’" ^Ya'apo kasa- 
kisiianna i raaya'a kosian pootutu 1 . 


^mam Moola* Tuu 1 nokume- 
kerermo na tanga-tanga'na mian 
biai* ka' nimikirawari i Yesus, taena, 
"Kadai i koo se' kosian minsimbati? 
Koi'upa men ia raitkon mian 
karaaya'a na ko'oom?" 


61 Kasee i Yesus tongko' roko- 
rokot, sian ninsimbati. Imam 
Balaki' Tuu* dauga* nimikirawari i 
Yesus soosoodo, taena, "Koomo a 
Mesias, Anakna Tumpu Tontunde', 
kabai taasi'?" 


62 Tae ni Yesus, "Yaku'mo mba'a 
inono'. Ka' i kuu boo mimiile' i 
yaku', Anakna Manusia, umoruang 
paraas na uananna* Alaata'ala Men 
Bisa Tuu*. Kuu uga' boo mimiile' i 
yaku* taka na Alaata'ala na tanga- 
tanga'na antong nda'amari langit." 

^Nongorongor wurung ni Yesus, 
Imam Moola' Tuu' nomaso'mo ka' 
nemberak bokukumna suungna* 
Ia nobisara, taena, "Bo upa ka' 
mansarak sakisii soosoodo? ^Kuu 
ka' daa nongorongormo i ia 


ningidek ngaanna Alaata'ala. 
Koi'upa i kuu?" Kasi i raaya'a 
nompoposa'angu* wurungna i raa- 
ya'a, men ai Yesus tiodaa ukumon bi 
pate. 

^Kasi toropii mian ninginori i 
Yesus ka' nongompodi ro'upna ka' 
numukul i Yesus, kasi nobisara na 
ko'ona, taena i raaya'a, "Io nabii, 
soba ngaan too i ime a numukul i 
koo." Tamban ari pandaga mase 
numuku-mukul i ia. 

14:58: Yoh. 2:19 14:62: Dan. 7:13 
14:64: Im. 24:16 


Petrus ninsasapu ni Yesus 
14:66-72 

(Mat. 26:69-75; Luk. 22:56-62; 

Yoh. 18:15-18, 25-27) 

66 Tempona iya'a, i Petrus 
dauga'na indo'o na tolodo. Ka' 
notaka indo'o a sa'angu' wiwine, 
ata'na Imam Moola' Tuu'. 67 Ia 
toopiile' se* isian i Petrus ninguru, 
ka' ia pakalolo'i a dudusna, taena, 
"Ai koomo uga* a men poopoololo' 
tii Yesus, samba Nasaret iya'a." 

^Kasee i ia ninsasapu, taena, 
"Sianta inti'ionku ka' sianta ara- 
tionku se* upa a paraluuwum." Ia 
ala i Petrus rae' na soopan balaki* na 
gandaria. [Nuntuturuu'mo a siok.] 

69 Ia toopiile' wiwine iya'a i Petrus 
soosoodo, ia uga' nobisaramo soo- 
soodo na mian iraando'o, taena, 
"Mianmo kani'i mba'a a samba- 
sambana i raaya’a." 70 Kasee i Petrus 
dauga 1 ninsasapu soosoodo. 

Kodi-kodi' mian men damo 


14:62 umoruang paraas na uananna: Piile 1 uga* 12:36. 

14:63 nemberak bokukumna suungna: Na adatna mian Yahudi, kalu Imam Moola 1 
mongorongor mian mingidek ngaanna Alaata'ala i ia tiodaa memberak bokukumna. 

iraando'o nirnbisaraimo i Petrus 
soosoodo, taena i raaya'a, "Sianta 
pokosianaan, koomo mba'a men 
sa'angu' samba-sambana i raaya'a, 
gause i koo mbaka' lipu Galilea." 

71 Nobatadeanmo i Petrus ka' 
nobasumpa', taena, "Yaku‘ mbase 
sianta inti'ionku inooro'o raian men 
kuu ngaan." 

^Singka-singkat iya'a, nuntutu- 
ruu'mo a siok men kopinduanna. 
Liuliu notongmau' i Petrus, se' ia 
poko bantilkonmo i Yesus, taena, 
"Sianpo muntuturuu* a siok men 
kopinduanna, ai koo noko 
porotolumo minsasapu na ingku'." 
Liuliu nowiri i Petrus, tambaumo 
bolingongoton. 

Yesus na aropna i Pilatus 
15 : 1-15 

(Mat. 27:1-2, 11-26; Luk. 23:1-5, 13-25; 
Yoh. 18:28-19:1 6) 

Ma'ulo'-ulop tuu', ari imam 
moola' tia motu-motu'a ka' ari 
wawa ukum Tor at, tia wiwi'na 
Mahkama Agama nomosa'angu'mo 
wurung. Ia koot i raaya'a i Yesus, 
kasi niwawa ka' ia soorkon i raaya'a 
nai Gubemuur Pilatus. 2 Pilatus 
nimikirawari i Yesus, taeua, 
"Koomo akon a Tomundo'na lipu* 
Yahudi?" Ia simbati i Yesus, taena, 
"Koi nooro'omo men koi taemuu." 

3 Liuliu imam moola' nunguarkon 
wurung ba'idek, biai' kaliangan, 
mangarait i Yesus. 4 Kasi ia 
pikirawari i Pilatus i Yesus 
soosoodo, taena, "Kadai i koo se 1 
sian minsimbati? Rongor, biai'mo 
kaliangan a wurungna i raaya'a 
mangarait i koo." 

5 Kasee i Yesus sianta tia santaa' 


a Wurungna ninsimbati. Mbaka' i 
Pilatus nosamba'mo. 

6 Nosidamo kabiasa'an sanda' taun 
na rameanna Pangaramekonan 
Paska, ai Pilatus munguarkon sa'- 
angu* mian men na ukum an men koi 
pa'ase'na mian biai*. 7 Na tempona 
iya'a isian mian ngaalnon i Barabas 
tia mian toropii men sian 
momorongori pamarenta nita- 
rungku singka-singkat. Gause i 
raaya'a nampapateimo mian na 
tempona palawananna i raaya'a. 
8 Mbaka' notakamo a mian biai' ni 
Pilatus ka 1 nama'ase' kada' kabia- 
sa'an iya'a men munguarkon sa'angu' 
mian na tarungkuan uga' lolo'ikonon 
koini'i. 9 Ia pikirawar i Pilatus, 
taena, "Ko'uusmuu a Tomundo'na 
lipu* Yahudi kani'i uarkononku?" 
^Ia inti'imo i Pilatus se' imam 
moola' mongorookonmo i Yesus, 
gause masindir. 

11 Kasee imam moola' nungu- 
sukimo ka' mamakisaa kada* mian 
biai' mama’ase' ai Barabas a men bo 
poki uarkononna i raaya'a. 12 Dauga 
ia pikirawari i Pilatus soosoodo, 
taena, "Ansee ka* koiya'a upaion- 
kumo a mian kaya’a men taemuu se' 
Tomundo'na lipu' Yahudi?" 

13 Liuliu nangkakaro' i raaya'a, 
taena, "Saliipkonrao a mian kano- 
no\" 

14 Kasee taena i Pilatus na ko'ona 
i raaya'a, "Se' upa a idek men ia 
wawau?" Kasee i raaya'a tongko' 
kaekae' ka' boolak mangkakaro'kon, 
taena i raaya'a, "Saliipkon a mian 
kanono'." 

15 Gause i Pilatus mingkira* man- 
sanaangi noana mian biai', ia ala 
uarkon i Barabas men koi kokira'na 
i raaya'a. Noko daa iya'a, ia 

posuuTconmo i Pilatus mian, man- 
sambook i Yesus, # kasi nisoorkon 
bo saliipkonon. 

Yesus nibibiani 
15:16-20 

(Mat. 27:27-31; Yoh. 19:2-3) 

16 Noko daa iya'a, ai Yesus ia 
wawamo surudadu minsoop na lai- 
ganna Gubernuur na tampat panga- 
dilian mian, kasi nileelo 1 a surudadu 
wiwi'na barimpung. 



Surudaduna Roma 


17 Raaya'a nim-bibiani i Yesus ka' 
namakei duba kakamumu' koi 
pakeanna mian moola', ka 1 
ni'anamkqn lui' ruri'on niwawau koi 
mahkota, kasi nisulon na takala 1 ni 
Yesus. 18 Lapas iya'a, i raaya'a 
nantabe'imo i Yesus, taena i raaya'a, 


Tabea' oo Tomundo' na lipu' 
Yahudi." 19 Kasi ia poopool i raaya'a 
a takala' ni Yesus tia tokon ka 
ni'ino-inori, kasi notumutumba' topi- 
ripii ka' nonsoosa' i Yesus. 20 Noko 
daa nimbibiani i Yesus, ia ukatimo i 
raaya'a a dubana men kakamumu', 
kasi nipopisokikon uga' a boku- 
kumna soosoodo. Noko daa iya'a, ai 
Yesus ni'uarkonmo kada' bo 
saliipkonon. 

Yesus nisaliipkon 
15:21-32 

(Mat. 27:32*44; Luk. 23:2643; Yoh. 19:17-27) 

21 Tempona iya'a, isian sa'angu 1 
mian nolumiu, ai Simon a ngaanna, 
samba Kirene, tama ni Aleksander 
tii Rupus. Ia baasi sai takana na 
kota. Liuliu ia pakisaa i raaya'a i ia, 
namasa'an saliip ni Yesus. 22 Yesus 
ia wawamo i raaya'a na sa'angu' 
tampat men Golgota a ngaanna, 
men aratina: Buu'na lamasna 

takala'. ^Kasi ia pitarai i raaya'a i 
Yesus tia anggur nibaur muur 
pakuli' pangalalapi polos, kasee ia 
nobude* ninginum. ^Noko daa 
iya'a, ia saliipkomno i raaya'a i 
Yesus. Kasi ni'obo-obos a 
pakeanna, ka' ni'ondekon bo pan- 
tantukonan too i ime a men 
mangala. 

^Nansaliipkonan i ia, na jaam 9 
ma'ulop. ^Bookoi sababna se' nong- 
ko'upa i ia se 1 ni'ukum, daa piile'on 
na tulisan men nipakampa' inda'a na 
saliipna, men nitulis: "Tomundo'na 
lipu' Yahudi." 27 Nansaliipkonan i 


15:15 mansambook I Yesus: Sambook na lipu' Yahudi niwawau na anitna ayop ka' nitariki 
tia bcsi kabai wuku men masasom na pupu-pupus. Sambook kani'i malia’ pakeonna i raaya'a 
pansambok mian pataka pate. 

Yesus singkat tia nansaliipkonan 
parampok rurua 1 . Sa'angu 1 mian na 
paraas uananna, ka' sa'angu* mian 
na paraas kauri'ria. pKa' koiya'a, 
sampamo tuu* a men nitulis na 
lalomna Wurungna Alaata'ala, 
taena, "la uga* tonsoop saa'na mian 
ba'idek."] 

29 Mian men lumiu inda'a mom- 
bosikon ka' mingideki i ia ka‘ 
mingililokon takala'na i raaya'a 
mimbibiani i Yesus, taena i raaya'a, 
"Hee, koo men boo munguruntuni 
Laiganna Alaata'ala ka* men boo 
mamatindong soosoodo na lalomna 
tolungilio, ^alau na saliip kanono' 
ka' salamatkon a wakaam." 

31 Mau imam moola' tia vvawa 
ukum Torat, mombosikon ka* mingi- 
deki i Yesus. Raaya'a nopootun- 
dunii simbaya'na, taena i raaya'a, 
"Mian sanggiran pokoonna salamat- 
konon, kasee wakana suungna sianta 
pa’alaonna salamatkonon! 32 Kalu i 
koo tuutuu' Tomundo' Pansalamat- 
kon, Tomundo' na Israel, ansee koi- 
ni'i bi palau na saliip kanono’ kada' 
piile'onmai ka' parasayaon." Mau 
mian men nisaliipkon singkat i 
Yesus uga* mangaani i ia. 

15:21: Rm. 16:13 15:24: Mzm, 22:18 
15:28: Yes. 53:12 15:29: Mzm. 22:7, 
109:25, Mrk. 14:58, .Yoh. 2:19 

Yesus nopate 
15:33-41 

(Mat. 27:4546; Luk. 23:44-49; Yoh. 19:28-30) 

33 Na jaam 12 nopintungmo 
longko-longkop dodongoan iya'a 
pataka jaam 3. ^Ka' na jaam 3 
nangkakaro'mo i Yesus tia wurung 
Ibrani, taena, "Eloi, Eloi, lama 
sabakhtani?" men aratina: Alaata’- 
ala, Alaata'ala, nongko'upa i koo se' 


mahdalai i yaku'? 

35 Nomorongor iya'a, toropii mian 
men potokerer iraando'o nobatun- 
dunmo, taena i raaya'a, "Rongor, ia 
mengeleelo' i Nabii Elia." ^Liuliu 
nomae' a mian sa'angu' nangala 
garanggan mongura' ka' ia orom na 
anggur makarang, kasi ia potoor na 
kau ka' nisoorkon waara'a, nimi'- 
inumi i Yesus. Kasi nobatundun i 
ia, taena, "Koporeanna, peperaionta 
ka' piile'on too taka i nabii Elia 
mantaro' i ia." 

37 Noko daa iya'a, nangkakaro'mo 
i Yesus, kasi nopate. 

^Singkat iya'a, toik pongola* na 
Bait Suci nokoberak rua' inda'ana 
tudun indo'ona. 

39 Tempona i tanaasna surudadu 
men nokumekerer na arop ni Yesus, 
nimiile' lalapusna se' koiya'a (dauga' 
nangkakaro' bukuan), mbaka' noba- 
tundunmo i ia taena, ’Tuutuu' a 
mian kani'i se' Anakna Alaata'ala!" 

40 Isian uga* toropii wiwine men 
nokumekerer olo’-oloa. Raaya'a ai 
Maria Makdalena, Salome, ka' i 
Maria sina ni Yoses tii Yakobus 
men itiu'. 41 Wiwi' irana 

nongololo'mo i Yesus ka' mingi- 
mamat tia muntulung tempona i ia 
na Galilea. Ka' isian biai* a 
wiwine sanggiran iraando’o men 
noko takamo na Yerusalem tii 
Yesus. 

15:34: Mzm. 22:1 15:36: Mzm. 69:21 
15:38: Kel. 26:31-33 15:40-41: Luk. 8:2-3 

Yesus nitanom 
15:42-47 

(Mat. 27:57-61; Luk. 23:50-56; Yoh. 19:38-42) 

42 Maamaalom, koo'po muntum- 
bei ilio Sabat, wiwi'na tiodaa 
toropotlonmo bo mangaropi ilio 

Sabat. 43 Koo*po sopok a ilio iya'a, ai 
Yusup samba Arimatea, sa'angu' 
mianna Ukum Agama men tongaan, 
men uga' mempeperai Batomundo'- 
anna Alaata'ala, nambaranikon 
wakana ka' nomae' ni Pilatus ka* 
nama'ase* biibii ni Yesus. Pilatus 
nosamba' nongorongor se* i Yesus 
nopatemo. Mbaka' ia nengeleelo'mo 
tanaasna surudadu ka' nimikirawar 
na ko'ona too nolapusmo i Yesus. 
45 Noko daa ia nongorongor bantilan 
na tanaasna surudadu se* koiya’a, ia 
rookonmo i Pilatus a biibii ni Yesus 
na i Yusup. 

^Kasi i Yusup ningili toik lenang, 
noko daa, ia tarolconmo a biibii ni 
Yesus men nisaliip ka' nambalun tia 
toik lenang koi kabiasa'anna i 
raaya'a, kasi nomotokol biibii ni 
Yesus na lalomna kubur men nipa'- 
atikon na watu na buu'na. Noko daa 
iya'a, ia tinda'mo a watu balaki' men 
bo pantalopi soopanna kubur iya'a. 
47 Maria Makdalena tii Maria sina ni 
Yoses nimiile 1 i Yesus nipotokol na 
kubur iya'a. 

Yesus notuo' soosoodo 
16:1-8 

(Mat. 28:1-8; Luk. 24:1-12; Yoh. 20:1-10) 

Daa noporusmo a ilio Sabat, 
ai Maria Makdalena, Salome, 
ka' i Maria sina ni Yakobus, 
ningilimo pakuli* bo pintimbu'i biibii 
ni Yesus na lalomna kubur. 2 Na 
Minggu, ilio tumbena minggu iya'a, 
ma'ulo'-ulop daa bete'mo a ilio, 
i raaya'a nomae'mo mbaatu'u na 
kubur. 3 Nopootunduniimo i raaya'a 
simbaya'na, taena, "Ai ime inta' a bo 
pingilindaTcon i kita watu men na 
soopanna kubur?" 4 Kasee kara- 


ni'mo i raaya'a, ia pule' a watu men 
balaki* iya'a noko tolinda'mo. 
5 Liuliu ninsoop i raaya'a na kubur. 
Olan ia piile' i raaya'a se' isian 
sa'angu' mian laandue' namake 
pakean bubulak om-oruang na 
paraas uananna. Ka' notongkodi' 
tuu' i raaya'a. 

6 Kasee mian men laandue' iya'a 
liuliu norobu na ko'ona i raaya'a, 
taena, "Alia matakut! Kuu man- 
sarak i Yesus samba Nasaret men 
nisaliipkon iya'a. Ia mbaka' 
notuo'mo soosoodo. Ia sianmo 
kani'i. Piile'! Kani'imo a tampat 
men nomotokolanna i raaya'a i ia. 
7 Kasee koini'i, rae* i kuu, bantilkon 
gngn muritna ka' na ko'ona i Petrus, 
inta', ‘Ai Yesus nongolukonimo i 
kuu na Galilea. Ntu'uasi ka' 
piile'onmuu i ia, koi men ia poko 
bantilkonmo i kuu mbaripi.’* 

8 Liuliu no'umuar i raaya'a ka* 
notumetende' namarerei kubur 
iya'a, gause i raaya'a notongkodi' ka* 
natakut tuu'. Raaya'a sianta non- 
tootundun upa-upa na mian sa'a- 
sa'angu'ipo, supu-supuanna na takut. 
16:7: Mat. 26:32, Mrk. 14:28 

Yesus nintipiile'kon wakana ni 
Maria Makdalena 
16:9-11 

(Mat. 28:9-10; Yoh. 20:11-18) 

[ 9 Daa notuo'mo soosoodo i 
Yesus, na Minggu ma'ulo'-ulop, na 
ilio tumbena na minggu iya'a, 
tumbena tuu*, ia nintipiile'kon 
wakana ni Maria Makdalena, men 
mbaripi ia buse'i i Yesus a meena 
pipitu men nangalampingi i ia. 
*°Kasi i Maria Makdalena nomae* 
nambantilkon na mian men sinam- 

pang mongololo' i Yesus, faen 
tempona iya'a dauga' na lalomna 
masiongo' ka 1 wiri. n Ia rongor i 
raaya'a se* i Yesus notumuo'mo 
soosoodo ka* ia pule* i Maria 
Makdalena, kasee i raaya'a dauga' 
sian mamarasaya. 

Yesus nintipille'kon wakana na 
muritna rurua' 

16:12-13 

(Luk. 24:13-35) 

12 Noko daa koiya'a, isian mian 
murit ni Yesus rua' ira no'umuar 
namarerei kota. Yesus nintipiile* na 
ko'ona i raaya'a see poosasala* tia 
nintipiile'na ni Maria Makdalena i 
ita. 13 Raaya'a no'umule'konmo ka* 
nambantilkon samba-sambana sang- 
giran, kasee samba-sambana dauga* 
sianta mamarasaya. 

Yesus nintlplile'kon wakana na 
sompulo* sa'angu* muritna 
16:14-18 

(Mat. 28:16-20; Luk. 24:3649; Yoh. 20:19-23; 
Kis. 1:6-8) 

14 Komburi'na ia nintipiile*konmo 
wakana na muritna men sompulo* 
sa'angu* ira iya'a, na tempona i raa- 
ya'a kaekae* kumaan. Ya'asi kasi ia 
sasala' i Yesus a men kosian laan 
boo mamarasaya tuu', ka’ men 
baroan a noana, see dauga'na mune* 
sian mamarasaya mian men noko 
pimiile'mo i Yesus men notuo'mo 


soo’soodo. 15 Kasi i Yesus nobisara 
na ko'ona i raaya'a, taena, "Rae 1 i 
kuu na longko-longkop tano' ka* 
tolelekon a Lele Pore bona giigii* 
manusia. 16 Ime a men mamarasaya 
ka' saranion, boo salamatkonon. 
Kasee i ime a men sianta parasaya, 
boo ukumon. 17 Koi kani’imari a 
pongoosan men mongololo* mian 
men parasaya: Ngaanku a pakeonna 
i raaya'a bo mumbuse'i meena. 
Raaya'a morobu tia wurung men 
sianta inti'ionna i raaya'a, 18 ka* mau 
mingintoni ule, kabai se 1 minginum 
rasung, raaya'a sianta nongkonopai. 
Ka* mian manggeo, kalu epetonna i 
raaya'a tia limana, sida malesi'." 
16:15: Kis. 1:8 


Yesus notoleengket waara'a na 
surugaa 
16:19-20 

(Luk. 24:50-53; Kis. 1:9-11) 

19 Noko daa i Yesus norobu koi- 
ya'a na ko'ona i raaya'a, noto- 
leengketmo i ia waara'a na surugaa, 
kasi no'umoruang par a as uananna 
Alaata'ala ka* mamarenta tia Alaa- 
ta'ala. 20 Raaya'a men murit ni 
Yesus nomae'mo nontolelekon Lele 
Pore na Tumpu na longko-longkop 
tano', ka' Tumpu uga' muntulungi i 
raaya'a, ka* mompotuutuu* Lde 
Pore tia pongoosan men mongololo* 
i raaya’a.] 



